
 讗诇讗 讗诐 讻谉 注砖讜 诇讛 诪讞讬爪讛 讙讘讜讛 讬' 讟驻讞讬诐. 讗讘诇 驻住讬谉 诇讗 诪讛谞讬 讗诇讗 讘讘讗专 诪讬诐 讞讬讬诐 讗讜 讘讜专 讛专讘讬诐 讻讚转谞谉 讘驻专拽 注讜砖讬谉 驻住讬谉 (注讬专讜讘讬谉 讚祝 讻讘:) 讗讘诇 讘讜专 讛讬讞讬讚 注讜砖讬谉 诇讜 诪讞讬爪讛 讻讜' 讜讚讜讜拽讗 注诪讜拽 讬' 讜专讜讞讘 讗专讘注 讚讛讜讬 专讛''讬 讗讘诇 驻讞讜转 诪讬讻谉 讚讛讜讬 讻专诪诇讬转 诇讗 讛讞诪讬专讜 讻诇 讻讱 讜诪砖转专讬 砖驻讬专 讘驻住讬谉. 讛专讘 驻讜专''转: 讗讜 讚讬诇诪讗 讻讬讜谉 讚诪诪拽讜诐 驻讟讜专 拽讗 讗转讬讗 诇讗. 讜讗诐 转讗诪专 讜诪讗讬 拽诪讬讘注讬讗 诇讬讛 转讬驻砖讜讟 诪讚转谞讬讗 讘驻''拽 (讚祝 讜.) 讛诪讜爪讬讗 诪讞谞讜转 诇驻诇讟讬讗 讚专讱 住讟讬讜 讞讬讬讘 讜讗讞讚 讛诪讜砖讬讟 讜讗讞讚 讛讝讜专拽 讞讬讬讘 讜讗诪专讬谞谉 诇注讬诇 (讚祝 爪讘.) 讛诪讜爪讬讗 诪砖讜讬 诇诪注诇讛 诪注砖专讛 讞讬讬讘 讜诪驻专砖 讛专讘 驻讜专''转 讚讚讜拽讗 讻砖驻住拽 讻讞讜 讘诪拽讜诐 驻讟讜专 拽诪讬讘注讬讗 诇讬讛 讻讙讜谉 砖讝专拽 诇诪注诇讛 诪讬' 讻谞讙讚 讗讜讬专 专讛''专 讜讬专讚 讛讗讘谉 讘讗诇讻住讜谉 讜谞讞讛 注诇 讛注诪讜讚 讚讬专讬讚讛 讝讜 讗讬谞讜 诪讻讞讜 讛专讗砖讜谉 讗诇讗 讻讞 讻讞讜 讛讬讗 讜讻讬讜谉 讚诪诪拽讜诐 驻讟讜专 拽讗 讗转讬讗 讬砖 讛驻住拽 讘讬谉 注拽讬专讛 专讗砖讜谞讛 诇讛谞讞讛 讗讘诇 讗诐 讝专拽 诪诪砖 讻谞讙讚 讛注诪讜讚 砖诇讗 讛诇讻讛 讘讗诇讻住讜谉 讻诇诇 讗诇讗 讛诇讻讛 诪讻讞讜 注讚 讛注诪讜讚 讜讚讗讬 讞讬讬讘 讜讚讜讜拽讗 讘讝讜专拽 诪讘注讬讗 诇讬讛 讻讚驻讬' 讗讘诇 诪讜爪讬讗 讜诪讻谞讬住 驻砖讬讟讗 诇讬讛 讚讞讬讬讘 讜讛讗 讚诪讬讬转讬 专讗讬讛 诪讛谞讜砖讗 讜讛谞讜转谉 注''讙 讞讬讬讘 讛讬讬谞讜 诪砖讜诐 讚诪砖诪注 诇讬讛 讚诪讬讬专讬 讘讻诇 注谞讬谉 讘讬谉 讘讝讜专拽 讘讬谉 讘诪讜砖讬讟 讻讚转谞讬讗 讘专讬砖讗 讛讝讜专拽 驻讟讜专 讜讛诪讜砖讬讟 讞讬讬讘 讜讛砖转讗 诇讗 讚诪讬 诇诪讜爪讬讗 诪讞谞讜转 诇驻诇讟讬讗 讚专讱 住讟讬讜 讚讛转诐 诪讻讞讜 讘讗 诇专讛''专: 讜诪讜拽祝 诇讻专诪诇讬转 讜注砖讗讜 专讛''讬. 讗讜诪专 专''讬 讚诪砖诪注 讚讚讜拽讗 诪讜拽祝 诇讻专诪诇讬转 讚讻讬讜谉 讚诪讜拽祝 诇讻专诪诇讬转 讗讬谉 讻''讻 住讘专讗 砖讬注砖讛 专讛''讬 诪讟注诐 讚诇讗讞专讬诐 注讜砖讛 诪讞讬爪讛 讗讘诇 诪讜拽驻转 诇专讛''专 讜注砖讗讜 专讛''讬 驻砖讬讟讗 讚诇注爪诪讜 谞诪讬 诪讛谞讬 讜诪砖讜诐 讞讜专讬 专讛''讬 诇讬讻讗 诇讞讬讜讘讬讛 讻诪讜 专诪讬讗 讘讞专讬爪讗 讚诇注讬诇 讚诇讗 谞讬讞讗 转砖诪讬砖转讬讛 诇讘谞讬 专讛''讬 讻讜诇讬 讛讗讬 注诇 讛讻讜转诇: 诇讗讞专讬诐 注讜砖讛 诪讞讬爪讛 讻讜'. 讙讘讬 讞讜诇讬讗 讚讘讜专 诇讗 砖讬讬讱 诇诪讬诪专 讛讻讬 诇讬讞讬讬讘 讛诪砖转诪砖 诪专讛''专 注诇 讙讘讛 讻讬讜谉 砖讗讬谉 讛讞讜诇讬讗 注爪诪讜 讙讘讜讛 讬': 讜讗诪讗讬 讜讛讗 拽讗 诪诪注讟 诪讗专讘注 讗诪讜转. 驻讬专砖 讘拽讜谞讟专住 讚诪砖诪注 诇讬讛 讚诪讬讬专讬 讗驻讬诇讜 讘讚' 讗诪讜转 诪爪讜诪爪诪讜转 砖注讜讘讬 讛讚讘讬诇讛 诪诪注讟 诪讚讬' 讗诪讜转 讜拽砖讛 诇专''讬 讚讘注谞讬谉 讝讛 讗讬谉 谞专讗讛 砖讬转讞讬讬讘 讻讬讜谉 砖讗讬讙讜讚讜 讘驻谞讬诐 讻诪讜 诪讜爪讬讗 讞爪讬 拽讜驻讛 诇专讛''专 讚讗讬谞讜 讞讬讬讘 注讚 砖讬讜爪讬讗谞讛 讻讜诇讛 诇讞讜抓 讚讗讟讜 讗诐 讝专拽 讗讚诐 专讜诪讞 讜讻诇 讚讘专 讗专讜讱 讻诇 砖讛讜讗 讬转讞讬讬讘 讻讬讜谉 砖专讗砖讜 讗讞讚 讬爪讗 讞讜抓 诇讚' 讗诪讜转 讜讗诐 讘讝讜专拽 讚' 讗诪讜转 讛讻讬 讙诪讬专讬 诇讛 砖讬转讞讬讬讘 讘讻讛''讙 讗''讻 讛讬讻讬 驻砖讬讟 诪讬谞讛 讜注讜讚 讚讗诪讗讬 诪砖诪注 诇讬讛 讟驻讬 讘讛讗讬 讚讝专拽 讗专讘注 讗诪讜转 讘讻讜转诇 讚讛讜讜 诪爪讜诪爪诪讜转 诪砖讗专 讗专讘注 讗诪讜转 讛砖谞讜讬讜转 讘讻诇 讛砖''住 讜谞专讗讛 诇专''讬 讚诪讬讬专讬 讛讻讗 砖讝专拽 讞讜抓 诇讗专讘注 讗诪讜转 讻诪讜 讘讻诇 诪拽讜诐 讜讛讻讬 驻专讬讱 讜讛讗 拽讗 诪诪注讟 诪讚' 讗诪讜转 砖诪拽讜诐 讛讚讘讬诇讛 谞转讘讟诇讛 诪转讜专转 专砖讜转 讛专讘讬诐 砖讘讟诇 诇讻讜转诇 讜讛专讬 讛讜讗 讻讻讜转诇 注讘 讜诇讗 讛讜讬 注讜讚 注诇 讙讘讬讜 专砖讜转 讛专讘讬诐 讜讗诐 讝专拽 诪讞讟 讗讜 拽讜抓 讚' 讗诪讜转 讜谞讞 注诇 讛讚讘讬诇讛 讗讜 谞转拽注 讘转讜讻讜 讛讬讛 驻讟讜专 讚讛专讬 诪拽讜诐 讛讚讘讬诇讛 谞转诪注讟 诪讚讬谉 专砖讜转 讛专讘讬诐 讜讗驻''讛 讞讬讬讘 讛讜讗讬诇 讜讘转讞讬诇转 讛讝专讬拽讛 注讚 拽讜讚诐 讛谞讞讛 讛讬讛 砖诐 专讛''专 注诇讬讜 讜讛谞讞讛 讜诪讬注讜讟 专讛''专 讘讛讚讬 讛讚讚讬 拽讗 讗转讜 讜讛讻讗 谞诪讬 讛讜讛 诇谉 诇诪讬诪专 讛谞讞讛 讜住讬诇讜拽 诪讞讬爪讛 讘讛讚讬 讛讚讚讬 拽讗转讜 讜诪砖谞讬 讛转诐 诇讗 诪讘讟诇讬 讜诇讛讻讬 诇讗 诪讘讟诇 专讛''专: 讝专拽 讚祝 讻讜' 讛谞讞转 讞驻抓 讜注砖讬讬转 诪讞讬爪讛 讻讜'. 讜讗''转 讗驻讬诇讜 诇讬讻讗 讘拽讬注转 讙讚讬讬诐 讛讬讻讬 讞砖讜讘 诇砖讜讬讬讛 转讞转讬讜 专讛''讬 诪''砖 诪讟专住拽诇 讜注诪讜讚 讘专讛''专 讙讘讜讛 讬' 讜专讞讘 讚' 讜讗讬谉 讘注讬拽专讜 讚' 讚讗诪专讬谞谉 (诇拽诪谉 讚祝 拽讗.) 讝专拽 讜谞讞 注诇 讙讘讬讜 讞讬讬讘 诪砖诪注 讚讜拽讗 注诇 讙讘讬讜 讗讘诇 转讞转讬讜 诇讗 讜讗讜诪专 专''讬 讻讙讜谉 砖讬砖 砖转讬 诪讞讬爪讜转 砖诇 讬转讬讚讜转 讜讘砖诇讬砖讬转 讗诪专讬谞谉 驻讬 转拽专转 讚祝 讬讜专讚 讜住讜转诐: 

专讘讬谞讜 讞谞谞讗诇

砖转讬 讙讝讜讝讟专讗讜转 砖转讬讛谉 专讛"讬 讛谉 讻诇 讗讞转 专砖讜转 诇注爪诪讛 讜专讛"专 讘讬谞讬讛谉. 讛诪讜砖讬讟 讜讛讝讜专拽 诪讝讜 诇讝讜 讘转讜讱 讬"讟 诇讚讘专讬 讞讻诪讬诐 驻讟讜专 讗讘诇 讗住讜专 讜讝讛 注诇 注讬拽专 诪砖谞转谞讜 砖砖谞讬谞讜 诪专讛"讬 诇专讛"讬 讜专讛"专 讘讗诪爪注 专' 注拽讬讘讗 诪讞讬讬讘 讜讞讻诪讬诐 驻讜讟专讬谉 讗讘诇 讛诪讜砖讬讟 [讜讛讝讜专拽] 诇诪注诇' 诪注砖专讛 讗诐 讛讬讜 砖转讬讛谉 砖诇讜 讜讗讬谉 讗讞转 讙讘讜讛 诪谉 讛讗讞专转 讗诇讗 砖转讬讛谉 诪讻讜讜谞讜转 讝讜 讻谞讙讚 讝讜 讻讘专 驻讬专砖转讬 诇诪注诇讛 砖诪讜转专 诇讛讜砖讬讟 讜诇讝专讜拽 诪讝讜 诇讝讜 讜讗诐 讗讬谞谉 砖转讬讛谉 砖诇讜 讗住讜专 诇讛讜砖讬讟 讜诇讝专讜拽 诪讝讜 诇讝讜 诪砖讜诐 [讚诇讗 注专讘讜] 讜讗诐 讞讚讗 诪讬讚诇讬讗 讜讞讚讗 诪讬转转讗 讗住讜专 诪砖讜诐 讙讝讬专讛 讜讗诐 讛讬讜 讛讙讝讜讝讟专讗讜转 讛诇诇讜 注讜诪讚讜转 诇诪注诇讛 诪注砖专讛 讘专讛"专 诪讻讜谞讜转 诇讛讬讜转谉 讚讬讜讟讗 讗讞转 讜专砖讜转 讗讞转 讻讬爪讚 砖诪专讻讬讘讬谉 谞住专 诪讝讜 诇讝讜 注"讙 专讛"专 专讞讘讛 讚' 讟驻讞讬诐 讻讚讬 诇讛讬讜转谉 讚讬讜讟讗 讗讞转 讜专砖讜转 讗讞转 讗诐 注砖讛 讻谉 诪讘注"讬 讛专讬 讛谉 讻专砖讜转 讗讞转 讜诪讜转专 诇讟诇讟诇 诪讝讜 诇讝讜 注"讙 讛谞住专 讛诪转讜讞 诪讝讜 诇讝讜 注"讙 专讛"专 讜转谞谉 讘注讬专讜讘讬谉 (讚祝 注讞) 讞专讬抓 砖讛讜讗 注诪讜拽 讬' 讜专讞讘 讚' 讜谞转谉 注诇讬讜 谞住专 砖专讞讘 讚' 讟驻讞讬诐 讜讻谉 讘' 讙讝讜讝讟专讗讜转 讝讜 讻谞讙讚 讝讜 诪注专讘讬谉 讗讞转 讜讗讬谉 诪注专讘讬谉 砖转讬诐 驻讞讜转 诪讚' 诪注专讘讬谉 砖谞讬诐 讜讗讬谉 诪注专讘讬谉 讗讞讚 讛砖转讗 讗诐 讛讙讝讜讝讟专讗讜转 讛诇诇讜 讛谉 诇诪注诇讛 诪注砖专讛 讜谞讬转谉 注诇讬讛谉 谞住专 专讞讘 讚"讟 诪讘注讜讚 讬讜诐 诪讜转专 诇讟诇讟诇 诪讝讜 诇讝讜 砖谞注砖讜 砖转讬讛谉 专砖讜转 讗讞转 讗讘诇 讗诐 拽讚砖 [讛讬讜诐] 讜诇讗 讞讜讘专讜 讗住讜专 诇讛讜砖讬讟 诪讝讜 诇讝讜 讘讬谉 谞住专 讘讬谉 讝讜诇转讬 谞住专 讗住讜专 诇讛讜砖讬讟 讗讞专 砖拽讬讚砖 讛讬讜诐 讜讛诪讜砖讬讟 讞讬讬讘 讛讜讗 砖讻讱 讛讬讜 注讙诇讜转 讘诪讚讘专 讛讬讜 讘' 注讙诇讜转 讝讜 讘爪讚 讝讜 讘专讛"专 讜讛讬讜 [诪讜砖讬讟讬谉] 拽专砖讬诐 讜诪爪讬讘讬谉 拽专砖 注诇 讘' 注讙诇讜转 专讗砖讜 (讝讛 注诇 讝讛) [讛讗讞讚 注诇 讝讜 讜专讗砖讜 讛砖谞讬 注诇 讝讜] 讻谞住专 砖驻讬专砖谞讜 注谞讬谞讜 诇诪注诇讛 讜讝讛讜 讛讬讜 砖转讬讛谉 讘讚讬讜讟讗 讗讞转 讛诪讜砖讬讟 诪讝讜 诇讝讜 讞讬讬讘 砖讻谉 讛讬讛 讚专讱 讛诇讜讬诐 砖讛讬讜 诪讜砖讬讟讬谉 讛拽专砖讬诐 诪讝讜 诇讝讜 讝讜 讛讬讗 诪诇讗讻转谉 讜诇驻讬讻讱 讛注讜砖讛 讻谉 讘砖讘转 讞讬讬讘:
讬专讜砖诇' 讜诇讗 讛讬讜 讝讜专拽讬谉 转谞讬 讘专 拽驻专讗 讻讚讬 砖诇讗 诇谞讛讜讙 讘讝讬讜谉 讘拽讚砖讬诐 诇驻讬讻讱 讛讝讜专拽 诪讝讜 诇讝讜 驻讟讜专 讗讘诇 讗住讜专. 讜专讗讜讬 诇注诪讜讚 讘驻讬专讜砖 讝讛 诇讛讝讛专 讘讜 讻讬 注诪讜拽 讛讜讗 讜注诇讛 讗诪专 专讘 诪砖讜诐 专' 讞讬讬讗 注讙诇讜转 转讞转讬讛谉 讜讘讬谞讬讛谉 讜爪讬讚讬讛谉 专讛"专. 讗诪专 讗讘讬讬 讘讬谉 注讙诇讛 诇注讙诇讛 讻诪诇讜讗 专讞讘 注讙诇讛 讜讻诪讛 讗讜专讱 注讙诇讛 讛' 讗诪讜转 讜讗拽砖讬谞谉 讗诪讗讬 讻讬讜谉 讚讙' 拽专砖讬诐 诪谞讬讞讬谉 讘注讙诇讛 讘讚专讗 转转讗讛 讜注诇 讙讘讛 诪谞讬讞讬谉 讗讞专讬诐 讜注讜诇讬谉 讜讻诇 拽专砖 专讞讘讜 讗诪讛 讜讞爪讬 讚讬 诇注讙诇讛 讗专讻讛 讚' 讗诪讜转 讜讞爪讬 讻讚讬 砖讬注讜专 讛谞讞转 讙' 拽专砖讬诐 讜驻专拽讬谞谉 讛专讜讬讞 诇讛谉 讞爪讬 讗诪讛 讻讬 讛讬讻讬 讚诇讗 谞讬讚讞拽讜 拽专砖讬诐. 



讗诪专 专讘讗 讜爪讬讚讬 注讙诇讜转 讘' 讗诪讜转 讜诪讞爪讛 讻诪诇讗 专讞讘 注讙诇讛 讜讗拽砖讬谞谉 诇诪讛 诇讬 讻讜诇讬讛 讛讗讬 讛诇讗 讗讜专讱 讛拽专砖讬诐 诪讜讟诇讬谉 诇专讜讞讘 注讙诇讛 拽爪讛 讛拽专砖 讘注讙诇讛 讝讜 讘' 讗诪讜转 讜诪讞爪讛 讜拽爪转讜 讛砖谞讬 砖诇 拽专砖 讝讛 诪讜讟诇 注诇 讛注讙诇讛 讗讞专转 讘' 讗诪讜转 讜诪讞爪讛 讜讘讬谉 讘' 讛注讙诇讜转 讛' 讗诪讜转 讗诪爪注讬讬诐 讛拽专砖 转诇讜讬 讘讬谞讬讛谉 讗驻讬诇讜 讗诪讛 讗讞转 讜诪讞爪讛 诪谉 讛拽爪讛 砖诇讜 诪讻讗谉 讘注讙诇讛 讜讻谉 诪谉 讛拽爪讛 讛砖谞讬 讚讬讜 诇诪讛 讛' 讗诪讜转 讘驻讞讜转 诪讛讻讬 住讙讬 讜砖谞讬谞谉 讻讬 讛讬讻讬 讚诇讗 诇讬讚讚讜 拽专砖讬诐 驻讬' 讗诐 讛谉 砖转讬 讗诪讜转 讜诪讞爪讛 诪讬讻谉 讜砖转讬 讗诪讜转 讜诪讞爪讛 诪讬讻谉 诪讜讟诇讬谉 讘注讙诇讛 讗驻砖专 砖讬砖诪讟 讜讬专讚 讛拽专砖 讜诇讗 讬讻讜谉 谞诪爪讗 砖讬注讜专 专讜讞讘 讛注讙诇讛 讘' 讗诪讜转 讜诪讞爪讛 讜爪讬讚讛 讘' 讗诪讜转 讜诪讞爪讛 讻砖讬注讜专 注讙诇讛 讜讻谉 讘爪讬讚讛 讛砖谞讬 谞诪爪讗 砖讬注讜专 讛注讙诇讛 讜讘' 爪讚讚讬讛 讝' 讗诪讜转 讜诪讞爪讛 讜讻砖讛讬讜 诪讛诇讻讬诐 讘诪讚讘专 拽专砖讬 讛诪砖讻谉 讛讬讜 诪讜讟诇讬谉 诪注讙诇讛 讝讜 诇注讙诇讛 讝讜 讜讛讬讜 讛拽专砖讬诐 诪讜讟诇讬谉 专讜讞讘 讛拽专砖讬诐 诇讗讜专讱 讛注讙诇讜转 谞诪爪讗讜 砖讬注讜专 讛注讙诇讜转 讻砖讟注讜谞讜转 拽专砖讬 讛诪砖讻谉 讜诪讛诇讻讜转 诪转驻砖讟讜转 讘讚专讱 讟"讜 讗诪讛 (讚讜 讝讜) 转讞转讬讛谉 讜讘讬谞讛谉 讜爪讬讚讬讛谉. 讜讗拽砖讬谞谉 讗诇讗 讛讗 讚拽讬讬"诇 讚专讱 专讛"专 讟"讝 讗诪讛 讜讻讚转谞谉 讘驻专拽 讛诪讜讻专 驻讬专讜转 诇讞讘讬专讜 讜讘驻专拽 讛讻讜谞住 爪讗谉 诇讚讬专 讜讙诪专讬谞谉 诇讛 诪诪砖讻谉 诪诪讛诇讱 讛注讙诇讜转 讛注讙诇讜转 讛谞讛 讗讬谞诐 讗诇讗 讟"讜 讗诪讛 讜诪砖谞讬谞谉 讛讜讛 转诪谉 讘注讙诇讜转 讗诪转讗 讗讞专讬转讬 驻诇讙讗 讚讗诪转讗 诪讛讗讬 讙讬住讗 讜驻诇讙讗 讚讗诪转讗 讚讛讗讬 讙讬住讗 讚讛讜讛 拽讗讬 讘谉 诇讜讬 讛转诐 诇诪讞讝讬 讚讗讬 诪砖诇驻讬 拽专砖讬诐 谞拽讬讟 讘讛讜 讜诪讛讚专 讗讟讘注讬 诇诪拽讜诪谉. 讜讻谉 讘讙讝讜讝讟专讗讜转 砖诪讻讜讜谞讜转 诇讛讬讜转 讚讬讜讟讗 讗讞转 讜诪讜砖讬讟讬谉 谞住专讬诐 诪讝讜 诇讝讜 讛诪讜砖讬讟 讞讬讬讘 讜讛讝讜专拽 驻讟讜专 砖讻讱 讛讬转讛 注讘讜讚转 讛诇讜讬诐:
诪转谞讬' 讞讜诇讬转 讛讘讜专. 驻讬' 讛注驻专 讛讬讜爪讗 诪谉 讛讘讜专 诪谞讬讞讬谉 讗讜转谉 住讘讬讘讬讜 讻讚讬 砖讬讛讗 诇讜 讻诪注拽讛 讜讗诐 讛讞讜诇讬讗 讙讘讜讛 讬' 讜专讞讘讛 讚' 讛专讬 讛讬讗 讻专讛"讬.





专诪讘"谉

讗"讚 讻讬讜谉 讚诪诪拽讜诐 驻讟讜专 拽讗 讗转讬' 诇讗. 讗讬讻讗 诇诪讬讚拽 讛讻讗 讜诇驻砖讟讬' 诪讛讗 讚转谞讬' (讛:) 诪讞谞讜转 诇驻诇讟讬讗 讚专讱 住讟讬讜 讜讻讜' 讜讗"专 讬讜讞谞谉 注诇讛 诪讜讚讛 讘谉 注讝讗讬 讘讝讜专拽 讜转谞讬讗 讻讜讜转讬讛 讗诇诪讗 讗注"讙 讚讗转讬 诪诪拽讜诐 驻讟讜专 讞讬讬讘. 讜讘转讜住' 诪转专爪讬诐 砖"讛 讚讻讛"讙 讛讜讬 讘诪砖讻谉 讗讘诇 讛讻讗 诇讗 讛讜讛 讘诪砖讻谉 讜讗讬谉 讟注诐 讝讛 诪住驻讬拽 砖讗注驻"讻 讛讬讛 诇讛诐 诇驻讟讜专 讻讬 讛讬讻讬 讚驻讟专 讘"注 诪讛诇讱 讗注"讙 讚讛讜讛 讘诪砖讻谉 讜注讜讚 讚讗讻转讬 拽砖讬' 讚讛讗诪专 专讘讗 讛诪注讘讬专 讞驻抓 诪转讞诇转 讚' 诇住讜祝 讚' 讗注"驻 砖讛注讘讬专讜 讚专讱 注诇讬' 讞讬讬讘 讜注讜讚 讗诪讗讬 诇讗 驻砖讟讜讛 诪讛讗 讚转谞讬讗 专"讬 讘专' 讬讛讜讚讛 讗讜诪专 谞注抓 拽谞讛 讘专讛"专 讜讘专讗砖讜 讟专住拽诇 讜讝专拽 讜谞讞 注诇 讙讘讬讜 讞讬讬讘 讜讗讜拽讬诪谞讗 诇诪注诇讛 诪讬'. 讜注讜讚 诪讛讗 讚转谞讬' 注诪讜讚 讘专讛"专 讙讘讜讛 讬' 讜专讞讘 讚' 讜讗讬谉 讘注讬拽专讜 讚' 讜讬砖 讘拽爪专 砖诇讜 讙' 讜讝专拽 讜谞讞 注"讙 讞讬讬讘 讜讘讻诇 讛谞讬 诪诪拽讜诐 驻讟讜专 拽讗转讬 讜讬"诇 讚诪讗诪讜专讗讬 诇讗 转驻砖讜讟 诇讬' 诇专讘 诪专讚讻讬 讚诪讬诇转讗 讚驻砖讬讟讗 诇讛讜 诪讘注讬 诇讬' 讜讟专住拽诇 讜注诪讜讚 诇讗 注讚讬驻讬 诪诪转谞讬' 讚诪转讜拽诪讬 讘诪讜专砖讬 讜讞专爪讗 讜讻讜讜谉 讜讝专拽 讘讛谉 讜讘专讬讬转讗 讚诪讜讚讛 讘"注 讘讝讜专拽 诇讗 砖诪讬注 诇讛讜. 讜谞"诇 诇转专抓, 讚专讘 诪专讚讻讬 驻砖讬讟讗 诇讬' 讚讻诇 讚讗转讬 诪诪拽讜诐 驻讟讜专 诇诪拽讜诐 讞讬讜讘 讜谞讞 讘诪拽讜诐 讞讬讜讘 讜讘讗讜讬专 砖诇 讞讬讜讘 讘讝讜专拽 讞讬讬讘 讜讻讬 拽讗 诪讘注讬 诇讬' 讻讙讜谉 讚讛砖转讗 谞诪讬 讘专砖讜转 砖诇 讗讜讬专 驻讟讜专 拽讗 诪谞讞 讻讙讜谉 讻诇讬 (砖诇) [砖注诇] 注诪讜讚 讝讛 砖讻诇 讙讜驻讜 讘诪拽讜诐 驻讟讜专 拽讗讬 讻诇讜诪专 诇诪注诇讛 诪讬' 讗诇讗 砖讛讜讗 诪讜谞讞 注"讙 讬' 讜讻讬讜谉 讚讙讜驻讜 诇诪注诇讛 讗驻讬' 讗讞专 砖谞讞 讚讬诇诪讗 驻讟讜专 讚讞讬讜讘讗 诪诪拽讜诐 驻讟讜专 拽讗转讬讗 砖讛专砖讜转 讛讝讛 讗讜讬专 驻讟讜专 讛讜讗 讻诪讜 砖驻专砖"讬 讚讗讬谞讜 讗讜讬专 专讛"专 讜讗讜讬专 专讛"讬 谞诪讬 诇讗 讛讜讬 讚讻讬 讗诪专讬谞谉 (讝.)专讛"讬 注讜诇讛 注讚 诇专拽讬注 讚讬诇诪讗 讘讗讜讬专 讞爪专 讗讘诇 讘注诪讜讚 诇讗 讛诇讻讱 讛讛讜讗 讚诪讞谞讜转 诇驻诇讟讬讗 讚专讱 住讟讬讜 诇"拽 讚讘诪拽讜诐 讞讬讜讘 诪谞讞讗 讜诪诪拽讜诐 讞讬讜讘 谞诪讬 讗转讬讗 砖讛专讬 讬爪讗转 (诇专讛"专) 讜讗讞"讻 谞讞讛 讜诪注讘讬专 讞驻抓 讚专讱 注诇讬讜 讞讬讬讘 讚诪诪拽讜诐 讞讬讜讘 拽讗转讬讗 诇讛谞讞转讛 讜讚专"讬 讘专' 讬讛讜讚讛 讘讟专住拽诇 诇专讘 诪专讚讻讬 讘砖讬砖 诇讜 讚驻谞讜转 诇讟专住拽诇 砖谞诪爪讗 诪讜谞讞 讘专讛"讬 讜讻谉 讛讗 讚转谞讬讗 注诪讜讚 讙讘讜讛 讬' 讜专讞讘 讚' 谞诪讬 讘讛讻讬 诪转讜拽诪' 讻讙讜谉 砖讬砖 诇讜 讚驻谞讜转. 讜讗讬 拽砖讬讗, 讗讬 讛讻讬 诪转谞讬' 谞诪讬 诇讜拽诪讛 讘讛讻讬 诇"拽 讚住诇注 诇讬转 诇讬讛 讚驻谞讜转 讜讻谉 讛讗 讚讗"专 讞讬讬讗 (拽.) 讝专拽 诇诪注诇讛 诪讬' 讜讛诇讻讛 讜谞讞讛 注"讙 讞讜专 讻诇 砖讛讜讗 讘讗谞讜 诇诪讞诇讜拽转 专"诪 讜专讘谞谉 砖"讛 砖讛谞讞转讛 讘诪拽讜诐 讞讬讜讘 讻讜诇讛 讜诪诪拽讜诐 讞讬讜讘 讗转讬' 诇讬' 讗注"讙 讚注讘专讛 讘诪拽讜诐 驻讟讜专 讻讱 讬"诇 诪转讜讱 讛讚讞拽 讜谞讻讜谉 讛讜讗 讚专' 诪专讚讻讬 讜讚讗讬 讚讬讞讜讬 诪讬讚讞讬 讜诪"诪 注讬拽专 讻讚讗讘讬讬 讜专讘讗:





讛转诐 诇讗 诪讘讟诇 诇讛 讛讻讗 诪讘讟诇 诇讛. 讛拽砖讛 讘转讜住', 讜讻讬 诇讗 诪讘讟诇 诇讛 诪讗讬 讛讜讛 讛讗 诇讬讻讗 讚' 讗诪讜转 讗讟讜 讗诐 讛讬讛 讘讬讚讜 讞抓 砖诇 讚"讗 讜讛谞讬讞讜 讞讬讬讘 讛专讬 讻诇 砖讗讬谞讜 讻讜诇讜 讞讜抓 诇讚"讗 诇讗 诪讞讬讬讘 讜诇讚讬讚谉 诇讗讜 诪诇转讗 讚讛转诐 讻讜诇讜 诪讜谞讞, 讜讗讬谞讜 诪讜谞讞 讘转讜讱 讚' 讗讘诇 讛讻讗 讻讬讜谉 砖讛讜讗 诪讜谞讞 注诇 驻谞讬讜 讛诪讚讜讘拽讜转 讘讻讜转诇 讜讛讬讗 (专"诇 讛讻讜转诇) 讛讛谞讞讛 砖诇讜 讞讜抓 诇讚"讗 讛讜讗 诪讜谞讞 讛诇讻讱 讻"讝 讚诇讗 诪讘讟诇 诇讬讛 讜诇讗 诪讬讞砖讘 讻诪讞讬爪讛 注爪诪讛 讘讚讬谉 讛讜讗 讚诇讬讞讬讬讘. 讜讛诐 讛拽砖讜, 讜诪谞"诇 诇诪拽砖讛 讚讘讚"讗 诪爪讜诪爪诪讜转 讛讜讗 讜讛专讬 讻"诪 砖砖谞讜 讝讜专拽 讚"讗 讘砖讝专拽 讞驻抓 讻讜诇讜 讞讜抓 诇讚"讗 讛讬讗 讜讛讻讗 讘砖讬砖 讚"讗 注诇 驻谞讬 讛讚讘诇讛 讻讞抓 讚诇讗 诪诪注讟讗 诪讚"讗. 讜诇"拽, 讚讻讬讜谉 讚讛谞讬讞讛 讘驻谞讬诐 讛诪讚讜讘拽讬诐 讘讻讜转诇, 讜讚讗讬 讚"讗 诪讛转诐 诪砖注专讬谞谉 讜拽讜砖讟讗 诪转专爪讬诐 讚讗驻讬' 讘诪爪讜诪爪诪讜转 讞讬讬讘 讜讗讬 讛讜讛 爪专讬讱 讛讜讛 诪转专抓 讚诇讗讜 讘诪爪讜诪爪诪讜转 讛讜讗 讜讘转讜住' (讛拽砖讜 诪驻专砖"讬) [诪驻专砖讬诐] 讚讗讬 诇讗讜 诪砖讜诐 讚诇讗 诪讘讟诇 诇讛 讛讜讛 诇讬' 讚讘讬诇讛 讻讻讜转诇 讜诇讗讜 讛谞讞讛 讛讬讗 讗诇讗 注砖讬讬转 讻讜转诇 讛讜讗 讜诇讗讜 诪讬诇转讗 讛讜讗 讚讗"讻 讙讘讬 讘讜专 讘诇讗 诪讬注讜讟 谞诪讬 住讬诇讜拽 诪讞讬爪讛 讛讜讬:





专砖讘"讗

讗讜 讚诇诪讗 讻讬讜谉 讚诪诪拽讜诐 驻讟讜专 拽讗 讗转讗 诇讗. 讗讬讻讗 诇诪讬讚拽 讜转驻砖讜讟 诪讚讘谉 注讝讗讬, 讚转谞讬讗 讘专讬砖 驻专拽 拽诪讗 讚诪讻讬诇转讬谉 (讜, 讗) 讗讞讚 讛诪讜爪讬讗 讜讗讞讚 讛讝讜专拽 讜讗讞讚 讛诪讻谞讬住 讞讬讬讘, 讘谉 注讝讗讬 讗讜诪专 讛诪讜爪讬讗 讜讛诪讻谞讬住 驻讟讜专 讛诪讜砖讬讟 讜讛讝讜专拽 讞讬讬讘, 驻讬专讜砖: 诪讞谞讜转 诇驻诇讟讬讗 讚专讱 住讟讬讜. 讜注讜讚 讚讛讗 讗诪专 专讘讗 诇注讬诇 (砖讘转 讞, 讘) 讛诪注讘讬专 讚' 讗诪讜转 讚专讱 注诇讬讜 讞讬讬讘, 讜讗诪专讬谞谉 (爪讘, 讗) 讛诪讜爪讬讗 诪砖讜讬 诇诪注诇讛 诪注砖专讛 讟驻讞讬诐 讞讬讬讘 砖讻谉 讛讬讛 诪砖讗 讘谞讬 拽讛转. 讜注讜讚 转谞讬讗 (拽讗, 讗) 专讘讬 讬讜住讬 讘专 讬讛讜讚讛 讗讜诪专 谞注抓 拽谞讛 讘专砖讜转 讛专讘讬诐 讜讘专讗砖讜 讟专住拽诇 讜讝专拽 讜谞讞 注诇 讙讘讬讜 讞讬讬讘, 讜讗讜拽讬诪谞讗 讘专讬砖 诪讻诇转讬谉 (讛, 讗) 诇诪注诇讛 诪注砖专讛. 讜注讜讚 转谞讬讗 (拽, 讗) 注诪讜讚 讘专砖讜转 讛专讘讬诐 讙讘讜讛 注砖专讛 讜专讞讘 讗专讘注讛 讜讗讬谉 讘注讬拽专讜 讗专讘注讛 讜讬砖 讘拽爪专 砖诇讜 砖诇砖讛 讜讝专拽 讜谞讞 注诇 讙讘讬讜 讞讬讬讘, 讜讻诇 讛谞讬 诪诪拽讜诐 驻讟讜专 拽讗 讗转讬讬谉. 讜诪讬讛讜 讛讗 讚注诪讜讚 讜讛讛讬讗 讚专' 讬讜住讬 谞专讗讛 讚诇讗 拽砖讬讗 诇讬讛, 讚讚讞讬 诇讛讜 讻讚讚讞讬 诪转谞讬转讬谉 讚讞讜诇讬转 讛讘讜专 讜讛住诇注, 讜诪讜拽讬 诇讛 讘诪讞讟 讗讜 讗讬转 诇讛讜 诪讜专砖讗, 讜讛讛讬讗 讚专讘讗 谞诪讬 诇讗 转拽砖讬 诇讬讛, 讚诪讗诪讜专讗 诇讗 驻砖讟 诇讬讛. 讗诇讗 讘专讬讬转讗 讚讘谉 注讝讗讬 转拽砖讬, 讜讻谉 诪砖讗 讘谞讬 拽讛转 讗诪讗讬 诇讗 驻砖讟讜 诇讛 诪讬谞讬讬讛讜.



讜讛专诪讘"谉 讝"诇 转讬专抓 讚讻诇 讛讬讻讬 讚注拽专 诪诪拽讜诐 讞讬讜讘 讜谞讞 讘诪拽讜诐 驻讟讜专 讜讘讗讜讬专 砖诇 诪拽讜诐 讞讬讜讘 诪诪砖 诇讗 诪讬讘注讬讗 诇讬讛 讚讞讬讬讘, 讻讬 拽讗 诪讬讘注讬讗 诇讬讛 讘砖谞讞 讘注诪讜讚 讛注讜诪讚 讘专砖讜转 讛专讘讬诐 砖讗讜讬专讜 讛讜讗 讗讜讬专 砖诇 专砖讜转 讛专讘讬诐 讜讛讜讬 诪拽讜诐 驻讟讜专,            讚讻讬 讗诪专讬谞谉 讚专砖讜转 讛讬讞讬讚 注讜诇讛 注讚 诇专拽讬注, 讛谞讬 诪讬诇讬 专砖讜转 讛讬讞讬讚 讙诪讜专讛 讘诪讞讬爪讜转 讻讙讜谉 讞爪专 讗讘诇 注诪讜讚 诇讗, 讜讻谉 讚注转 专讘讬谞讜 讛讗讬 讙讗讜谉 讝"诇 讘讝讛. 讜讻讬讜谉 砖讻谉 讻砖讝专拽 注诇 讙讘讬 注诪讜讚 讚诪诪拽讜诐 驻讟讜专 拽讗 讗转讬讗, 讜讘诪拽讜诐 驻讟讜专 讛讜讗 注讜诪讚, 讻诇讜诪专: 砖讻讜诇讜 注讜诪讚 讘讗讜讬专 诪拽讜诐 驻讟讜专 讗诇讗 砖讛讜讗 谞讞 注诇 诪拽讜诐 讞讬讜讘, 驻讟讜专, 讗讘诇 谞注抓 拽谞讛 讜讘专讗砖讜 讟专住拽诇 砖讬砖 诇讜 诪讞讬爪讜转 讛专讬 讻讜诇讜 谞讞 讘诪拽讜诐 讞讬讜讘, 讜注诪讜讚 讙讘讜讛 注砖专讛 讜专讜讞讘 讗专讘注讛 讜讗讬谉 讘注讬拽专讜 讗专讘注讛, 讚诇诪讗 讘砖讬砖 诇讜 诪讞讬爪讜转, 讜讛讛讬讗 讚讘谉 注讝讗讬 讘诪拽讜诐 讞讬讜讘 诪诪砖 谞讞, 讜讻谉 诪注讘讬专 讚专讱 注诇讬讜 讜诪讜爪讬讗 诪砖讜讬 诇诪注诇讛 诪注砖专讛 讛谞讞转讛 讘诪拽讜诐 讞讬讜讘 讛讜讗, 讛诇讻讱 讞讬讬讘.
讜诇讗 诪讞讜讜专 讘注讬谞讬, 讚讛讗 诪讜爪讬讗 诪砖讜讬 诇诪注诇讛 诪注砖专讛 讗诐 注诪讚 诇驻讜砖 诪讬 诇讗 诪讞讬讬讘, 讜讻谉 诪注讘讬专 讚专讱 注诇讬讜 讜注诪讚 讘住讜祝 讗专讘注讛 诪讬 诇讗 诪讞讬讬讘. 讜讘转讜住' 讗诪专讜 讚砖讗谞讬 诪注讘讬专 讜诪讜爪讬讗 砖讻谉 讛讬讜 讘诪砖讻谉, 讜讗讬谞讜 诪讞讜讜专 讘注讬谞讬 讜注讚讬讬谉 爪专讬讻讛 转诇诪讜讚.
讜诪讻诇 诪拽讜诐 讗谞讬 转诪讛 讻诇 砖讛讜讗 诪谞讬讞 注诇 讙讘讬 讛住诇注 讗讜 注诇 讙讘讬 讛讞讜诇讬讗 诇诪讛 讬转讞讬讬讘, 讜讛讗 讗讙讚 讻诇讬 讘诪拽讜诐 驻讟讜专 讻讬讜谉 讚讗讜讬专 讛注诪讜讚 诪拽讜诐 驻讟讜专, 讜讻讚讗诪专讬谞谉 诇注讬诇 讘专讬砖 驻专拽 拽诪讗 (砖讘转 讞, 讗) 讙讘讬 讻讜讜专转. 讜讬砖 诇讜诪专 讚诇讗 讗诪专讜 讗诇讗 讘砖讛讻诇讬 注爪诪讜 讗讜讻诇 讻诇 讙讜讘讛 讛专砖讜转 讜注讜讚 讗讙讚讜 讘诪拽讜诐 驻讟讜专 讻讙讜谉 砖谞注抓 拽谞讛 讙讘讜讛 讬讜转专 诪注砖专讛 讘专砖讜转 讛专讘讬诐, 讗讘诇 讻砖讗讬谉 讙讜驻讜 砖诇 讻诇讬 讙讘讜讛 讻诇 讻讱 砖讬讛讗 讗讜讻诇 讻诇 讙讜讘讛 讛专砖讜转 诇讗, 讜讛讬讬谞讜 谞诪讬 讚讻讬 讗诪专讬谞谉 诇注讬诇 讘驻专拽 讛诪爪谞讬注 (诇注讬诇 爪讘, 讗) 讛诪讜爪讬讗 诪砖讜讬 诇诪注诇讛 诪注砖专讛 讟驻讞讬诐 讞讬讬讘 砖讻谉 诪砖讗 讘谞讬 拽讛转, 讗诪专讬谞谉 讜讛转诐 诪谞讗 诇讬讛, [讜]讗讬爪讟专讻讬谞谉 诇诪讬诇祝 诪诪讝讘讞 讗讜 诪讗专讜谉 讚诪讚诇讬 拽专拽注讬转讜 诪谉 讛专砖讜转 讬讜转专 诪注砖专讛, 讜讗诪讗讬 讛讗 诇讗 讛讜讬 诇讬讛 诇诪讬诪专 讗诇讗 砖讛讬讛 讙讘讛讜 砖诇 诪讝讘讞 讗讜 砖诇 讗专讜谉 讛谞讬砖讗 注诇 讛讻转祝, 诇诪注诇讛 诪注砖专讛 讟驻讞讬诐 讞讬讬讘.



讻讜转诇 讘专砖讜转 讛专讘讬诐 讙讘讜讛 注砖专讛 讜讗讬谞讜 专讞讘 讗专讘注 讜诪讜拽祝 诇讻专诪诇讬转 讜注砖讗讜 专砖讜转 讛讬讞讬讚. 诪住转讘专讗 讚讛讗 讚讗讬爪讟专讬讱 诇诪讬诪专 讻诇 讛谞讬, 诪砖讜诐 讚诪注讬拽专讗 讛讬讛 诪拽讜诐 驻讟讜专,  讜注讻砖讬讜 讻砖讙讚专 讛讻专诪诇讬转 讜谞注砖讬转 诪诪讬诇讗 注诇 讬讚讬 诪讞讬爪讛 讝讜 专砖讜转 讛讬讞讬讚, 讛诇讻讱 诪讬讘注讬讗 诇讬讛 讻讬讜谉 讚诇讗 谞转讞讚砖 砖讜诐 讚讘专 讘讙讜驻讜 砖诇 讻讜转诇 讝讛 讜诪注讬拽专讗 讛讬讛 诪拽讜诐 驻讟讜专, 讗讬 讗讝诇讬谞谉 讘讬讛 讘转专 诪注讬拽专讗, 讗讜 讚诇诪讗 讻讬讜谉 讚诪讻诇 诪拽讜诐 注诇 讬讚讛 谞注砖讛 专砖讜转 讛讬讞讬讚 讗祝 讛讬讗 诪讜转专转 讻专砖讜转 讛讬讞讬讚, 讗讘诇 讗诐 诪转讞诇讛 讙讚专 讻专诪诇讬转 讘讗专讘注 诪讞讬爪讜转, 驻砖讬讟讗 诇讬讛 讚讗注"驻 砖讗讬谉 讛诪讞讬爪讜转 专讞讘讜转 讚' 讞讬讬讘, 讻诪讞讬爪讜转 专讛"讬 讘专讛"讬 讻砖讛讜讗 诪谞讬讞 讘专讗砖 讛诪讞讬爪讛 讚讛讜讬 诇讬讛 讻讞讜专讬 专砖讜转 讛讬讞讬讚 砖讛谉 讻专砖讜转 讛讬讞讬讚.



讛讻讗 诪讘讟诇 诇讬讛 讛转诐 诇讗 诪讘讟诇 诇讛. 讛拽砖讜 讘转讜住驻讜转: 讜讻讬 诇讗 诪讘讟诇 诇讛 诪讗讬 讛讜讬 讛讗 诇讬讻讗 讚' 讗诪讜转, 讚讗讟讜 讗诐 讛讬讛 讘讬讚讜 讞驻抓 砖诇 讚' 讗诪讜转 讜讛谞讬讞讜 诪讬 讞讬讬讘, 讜讛诇讗 讻诇 砖讗讬谞讜 讻讜诇讜 讞讜抓 诇讚' 讗诪讜转 驻讟讜专 讚讛讜讬 诇讬讛 讗讙讚讜 诪讘驻谞讬诐. 讜注讜讚 诪谞讗 诇讬讛 诇诪拽砖讛 讚讗讬讬专讬 讘讚' 讗诪讜转 诪爪讜诪爪诪讜转, 讜讛诇讗 讻诇 诪拽讜诐 砖砖谞讬谞讜 讝讜专拽 讗讜 诪讜爪讬讗, 讘砖讝专拽 讛讞驻抓 讻讜诇讜 诪讬讬专讬 讗讜 讛讜爪讬讗讜 讻讜诇讜 讞讜抓 诇讚' 讗诪讜转 讛讜讗, 讜诪讗讬 砖谞讗 讛讗. 讜转讬专爪讜 讛诐 讚讛讻讗 谞诪讬 讘砖讝专拽 讞讜抓 诇讗专讘注 讗诪讜转 讻讚讬谉 讻诇 砖讬注讜专讬 砖讘转, 讜讛讻讬 拽讗 驻专讬讱 讗讬 讗诪专转 讚讛谞讞讛 讜住讬诇讜拽 诪讞讬爪讛 讘讛讚讬 讛讚讚讬 讗转讜, 谞诪爪讗 讚讘讬诇讛 讝讜 诪诪注讟转 专讜讞讘 讛专砖讜转 诇讙讘讬 讚讘讬诇讛 讗讞专转 讗讜 讞驻抓 讗讞专 诇驻讬 砖讗讬 讗驻砖专 诇讝讜专拽 讗讞专 诇讛转讞讬讬讘, 讚讛讜讬 讻讗讬诇讜 讛讜住讬祝 讘诪拽讜诐 讛谞讞转 讛讚讘讬诇讛 讘注讜讘讬 讛诪讞讬爪讛 讜讗讬谞讜 专砖讜转 讛讬讞讬讚 诇讛转讞讬讬讘 注诇讬讜, 讗"讻 讙"讝 诇讗 讬转讞讬讬讘 注诇讬讜. 讜讗讛讚专 诇讬讛 讚讻讬讜谉 讚诇讗 诪讘讟诇 诇讛 讗讬谞讛 诪诪注讟转 讜诇讗 诪讘讟诇讗 诪讞讬爪转讛 讘讛谞讞转讛.



讝专拽 讚祝 讜谞讞 注诇 讙讘讬 讬转讚讜转 诪讛讜. 讜住讘讬专讗 诇讬讛 诇专讘讗 讚讗诪专讬谞谉 驻讬 转拽专讛 讬讜专讚 讜住讜转诐 讚讗讬 诇讗 诇讗 讛讜讬 专讛"讬 讜讻讚讗诪专讬' 谞诪讬 诇拽诪谉 (砖讘转 拽讗, 讗) 讙讘讬 谞注抓 拽谞讛 讘专讛"专 讜讘专讗砖讜 讟专住拽诇. 讜专"转 讝"诇 驻讬专砖 讘注专讜讘讬谉 (讻讛, 讗 讘转讜住' 讚"讛 讗讻住讚专讗. 讜爪讚, 讘) 讚诇讗 讗诪专讬谞谉 驻讬 转拽专讛 讬讜专讚 讜住讜转诐 讘讚' 诪讞讬爪讜转, 讜诇讚讘专讬讜 讗讬讻讗 诇讗讜拽讜诪讛 讘讚讗讬转 诇讛 砖转讬 诪讞讬爪讜转. 讜注讚讬讬谉 爪专讬讱 诇讬 转诇诪讜讚 砖讛专讬 诪讞讬爪讛 砖讛讙讚讬讬谉 讘讜拽注讬谉 讘讛 讛讜讗, 讜讗讬谞讜 诪讞讬爪讛.





讛诪讗讬专讬

注诪讜讚 讘专"讛 讙讘讜讛 注砖专讛 讜专讞讘 讗专讘注讛 讻讘专 讘讬讗专谞讜 砖讛讜讗 专讛"讬 讜讛谞讜转谉 诪专讛"专 注诇 讙讘讬讜 讞讬讬讘 讜讻谉 讛讝讜专拽 注诇 讙讘讜 讜讗注"驻 砖讛讝讜专拽 讝讜专拽 诇诪注诇讛 诪注砖专讛 讜诪砖诐 讛谞讝专拽 讘讗 注诇 讙讘讜 讜谞诪爪讗 谞讻谞住 讘转讞讜诪讜 诪诪拽讜诐 驻讟讜专 砖讗注"驻 砖讗讜讬专 专讛"讬 注讜诇讛 注讚 讛专拽讬注 讚讜拽讗 讻谞讙讚 专讛"讬 讗讘诇 讝讛 讻讘专 讛讙讬注 诇诪注诇讛 诪讬' 拽讜讚诐 砖讬讙讬注 诇讗讜讬专 讛注诪讜讚 讜谞诪爪讗 讘讗 诇讜 诪诪拽讜诐 驻讟讜专 讗注驻"讻 讞讬讬讘 讛讜讗讬诇 讜注拽讬专转讜 诪讬讛讗 诇诪讟讛 诪注砖专讛 讛讜讗 讛专讬 讛讜讗 注拽讬专讛 讜讛谞讞讛 讘讗讬住讜专 砖讗诐 诇讗 讻谉 讗祝 讘谞讜转谉 讗讬 讗驻砖专 砖诇讗 讬讛讗 讛讚讘专 讛谞讬转谉 砖诐 诇诪注诇讛 诪注砖专讛 拽讜讚诐 砖讬讻谞住 诇讗讜转讜 讗讜讬专 讗讜 砖诪讗 诇讗 讗诪专讜 讗讜讬专 专讛"讬 注讜诇讛 讗诇讗 讘诪讞讬爪讜转 讛谞讻专讜转 讜诪讟注诐 讙讜讚 讗住讬拽 讗讘诇 讘诪讞讬爪讜转 砖讗讬谉 谞讬讻专讜转 诇讗 讜砖诪讗 转讗诪专 讜讛讬讗讱 讗转讛 诪讞诇讬讟 驻住拽 讝讛 诇讞讬讜讘 讜讛专讬 诇讗 谞转讘专专讛 讻讗谉 诪"诪 讛专讬 讛住讻讬诪讜 注诇讬讛 专讘讛 讜专讘 讬讜住祝 讜讗讘讬讬 讜注讜讚 砖讻诪讛 砖诪讜注讜转 诪住讻讬诪讜转 诇讞讬讜讘 讚讘专 讝讛 讜讗注"驻 砖讬砖 拽爪转 讚讞讬讜转 讘拽爪转诐 讚讞讬讜转 讘注诇诪讗 讛诐 讜讛讜讗 砖讘驻专拽 专讗砖讜谉 讗诪专讜 讛诪讜爪讬讗 诪讞谞讜转 诇驻诇讟讬讗 讚专讱 住讟讬讜 讞讬讬讘 讜讗驻讬' 讘谉 注讝讗讬 砖驻讟专 讘讛 诪砖讜诐 诪讛诇讱 讻注讜诪讚 诪讜讚讛 讘讝讜专拽 讜讻谉 讗诪专讜 讛诪注讘讬专 讞驻抓 诪转讞诇转 讗专讘注 诇住讜祝 讗专讘注 讗注"驻 砖讛注讘讬专讜 讚专讱 注诇讬讜 专"诇 诇诪注诇讛 诪注砖专讛 讞讬讬讘 讜讻谉 谞注抓 拽谞讛 讘专讛"专 讜讘专讗砖讜 讟专住拽诇 讜谞讞 注诇 讙讘讬讜 讞讬讬讘 讜讗注"驻 砖讘讗 诇砖诐 诪讗讜讬专 砖诇诪注诇讛 诪注砖专讛 讜讻谉 讛专讘讛:



讻讜转诇讬 讛讘讬转 讗注"驻 砖讗讬谞谉 专讞讘讬诐 讗专讘注讛 讜讗讬谞谉 专讛"讬 诪爪讚 注爪诪谉 讛诪砖转诪砖 注诇 讙讘谉 讞讬讬讘 讻诇 砖注讜砖讛 诪讞讬爪讛 诇讗讞专讬诐 讻诇 砖讻谉 砖讛讜讗 注讜砖讛 诇注爪诪讜 讜讗驻讬' 诇讗 讛讬讛 讻讜转诇 讝讛 谞注砖讛 诇讻讜谞转 专讛"讬 讗诇讗 诇讻讜谞转 讛讬拽祝 讻专诪诇讬转 讻讙讜谉 诪拽讜诐 砖讛讬讛 诪讜拽祝 讘砖诇砖 讻讜转诇讬诐 讜讛砖诇讬诐 讘讛 讗转 讛专讘讬注讬转 讛讜讗讬诇 讜诪"诪 注诇 讬讚讛 谞注砖讬转 专讛"讬 讛专讬 讛谉 讻专讛"讬 讜讝讛 砖转驻砖讛 讘讛拽祝 讻专诪诇讬转 讜诇讗 转驻砖讛 讘讛讬拽祝 专讛"专 诪驻谞讬 砖讗讬谉 专讛"专 谞注砖讛 专讛"讬 讘讛拽祝 诪讞讬爪讛 讗讞转 砖讗诐 讬砖 砖诐 砖诇砖讛 讻专诪诇讬转 讛讜讗 讜讝讛 砖拽讜专讗讛 讻讜转诇 讘专讛"专 诪驻谞讬 砖讛讻专诪诇讬转 讛讬讛 住诪讜讱 诇专讛"专 讜讘讗 讝讛 讜讘谞讛 讻讜转诇 专讘讬注讬 讘讻谞讬住讛 诇专讛"专 讛讜讗讬诇 讜诪"诪 谞注砖讛 专讛"讬 注诇 讬讚讜 讞讬讬讘:



讝讛 砖讛转讘讗专 砖讛诪讜爪讬讗 诪专讛"讬 诇专讛"专 讗讜 讛诪讻谞讬住 诪专讛"专 诇专讛"讬 讞讬讬讘 讚讜拽讗 砖讘砖注讛 砖注拽专 讜砖讛谞讬讞 讻讘专 讛讬讛 诪拽讜诐 注拽讬专转讜 讜诪拽讜诐 讛谞讞转讜 专砖讜转 讗讘诇 诇讗 谞注砖讛 专砖讜转 注讚 注讻砖讬讜 专"诇 砖注拽讬专转讜 讗讜 讛谞讞转讜 讜讛讬讜转 讗讜转讜 诪拽讜诐 谞拽专讗 专砖讜转 讛讻诇 讘讗 讻讗讞讚 驻讟讜专 讻讬爪讚 讘讜专 转砖注讛 讘专讛"专 讜专讞讘 讗专讘注讛 讜注拽专 讞讜诇讬讗 诪拽专拽注讬转讜 讜讛讜爪讬讗讛 诇专讛"专 驻讟讜专 砖讘砖注转 注拽讬专转 讞讜诇讬讗 谞注砖讛 讛讘讜专 注砖专讛 讛专讬 注拽讬专转 讛讞驻抓 讜注砖讬讬转 讛诪讞讬爪讛 专"诇 诇讛讬讜转 砖诐 专讛"讬 讞诇 注诇 讛讘讜专 讘讗讬谉 讻讗讞讚 讜讻谉 讗诐 讛讬讛 讛讘讜专 注砖专讛 讜注拽专 讞讜诇讬讗 诪专讛"专 讗讜 讗讘谉 讗讜 讻诇 讚讘专 砖诪谉 讛住转诐 讛讜讗 诪讘讟诇讜 诇砖诐 讜讗讬谉 讚注转讜 注诇讬讜 讜诪注讟讜 诪注砖专讛 驻讟讜专 砖讛专讬 讛谞讞转 讛讞驻抓 讜住诇讜拽 讛诪讞讬爪讛 讘讗讬谉 讻讗讞讚 讜讬砖 诪讞讬讬讘讬谉 讘讝讜 讛讜讗讬诇 讜诪讞讬爪讛 讛讬转讛 讻讘专 讘砖注转 讛谞讞讛 讜砖讟转 讛住讜讙讬讗 诪讜讻讞转 讻讚注转 专讗砖讜谉:



诪注转讛 讛讬讛 注讜诪讚 讘专讛"专 讘讗专讘注 讗诪讜转 诪爪讜诪爪诪讜转 诇讻讜转诇 讜讝专拽 讚讘专 讛诪转讚讘拽 注诇 讛讻讜转诇 砖讛讜讗 砖诇 专讛"讬 讻讙讜谉 讘爪拽 讗讜 讚讘诇讛 砖诪谞讛 讗诐 谞讚讘拽讛 讘讻讜转诇 诇诪注诇讛 诪注砖专讛 驻讟讜专 讻讗诇讜 谞讝专拽讛 讘讗讜讬专 专讛"专 砖诇诪注诇讛 诪注砖专讛 讜讗诐 诇诪讟讛 诪注砖专讛 讞讬讬讘 讻讝讜专拽 讘讗专抓 讜讗注"驻 砖爪讚 讛讻讜转诇 砖讻诇驻讬 讞讜抓 专讛"专 讛讜讗 诪"诪 讛专讬 谞诪爪讗 讝讜专拽 讗专讘注 讗诪讜转 讘专讛"专 讜讗注"驻 砖注讜讘讬 讛讘爪拽 讜讛讚讘讬诇讛 诪诪注讟讬诐 砖讬注讜专 讛讚' 讗诪讜转 诪"诪 讛讜讗讬诇 讜讗讬谞谉 讘谞讬 讘讟讜诇 讗爪诇 讘谞讬 讗讚诐 讗讬谉 讻讗谉 诪讬注讜讟 讜诇诪讚谞讜 砖讗诐 讝专拽 砖诐 讟讬讟 讜讻讬讜爪讗 讘讜 驻讟讜专 讛讜讗讬诇 讜谞转诪注讟 讘讚讘讜拽讜 砖讬注讜专 讗专讘注 讗诪讜转:



讛讬讜 讬转讚讜转 转讞讜讘讜转 讘专讛"专 诇诪注诇讛 诪注砖专讛 讜诇讗 讛讬讜 讘专讞讘 讗专讘注讛 讜讝专拽 讚祝 专讞讘 讗专讘注讛 注诇讬讛谉 驻讟讜专 讗注"驻 砖注讻砖讜 专讛"讬 讛讜讗 砖讛专讬 注砖讬讬转 讛诪讞讬爪讛 讜讛谞讞转 讛讞驻抓 讘讗讬谉 讻讗讞讚 注诇 讛讚专讱 砖讘讬讗专谞讜 讜诇讗 注讜讚 讗诇讗 讗驻讬' 讝专拽 讚祝 讘讞驻抓 砖注诇 讙讘讬讜 注诇 讛讬转讚讜转 砖讛讬讛 专讗讜讬 诇讜诪专 砖讗驻砖专 砖讘讛谞讞转 讛讚祝 谞转谞讚谞讚 讛讞驻抓 讜谞诪爪讗 砖讛讬转讚 谞讞 转讞诇讛 讜讗讞"讻 讛讞驻抓 讗注驻"讻 驻讟讜专:



讜诇注谞讬谉 诪讬诐 注诇 讙讘讬 诪讬诐 讜讗讙讜讝 注诇 讙讘讬 诪讬诐 讜讗讙讜讝 讘讻诇讬 讜讻诇讬 爪祝 注诇 讙讘讬 诪讬诐 讜砖诪谉 注诇 讬讬谉 讛谉 诇注谞讬谉 砖讘转 讛谉 诇注谞讬谉 讟讘讜诇 讬讜诐 讻讘专 讘讬讗专谞讜 讛讻诇 讘驻专拽 专讗砖讜谉:





诪讛专砖"讗 - 讞讬讚讜砖讬 讛诇讻讜转

讘讚"讛 讗诇讗 讗诐 讻谉 注砖讜 讻讜' 讗讜 讘讜专 讛专讘讬诐 注讻"诇 讻爪"诇:


讘讚"讛 讗"讚 讻讜' 讜讗诪专讬谞谉 诇注讬诇 讛诪讜爪讬讗 诪砖讜讬 诇诪注诇讛 诪注砖专讛 讞讬讬讘 讻讜' 注讻"诇 讜诇讬讻讗 诇讗拽砖讜讬讬 讚讛讗 诪讬讬转讬谞谉 诇注讬诇 讘驻讬专拽讬谉 讛讱 讚诪讜爪讬讗 诪砖讜讬 诇诪注诇讛 讻讜' 讙讘讬 讝专讬拽讛 讚诇诪注诇讛 诪注砖专讛 诇讻"注 驻讟讜专 讜讗"讻 注"讻 讝讜专拽 讜诪讜爪讬讗 讗讬谞谉 讚讜诪讬谉 讜转讬拽砖讬 诇讛讜 诪讝讜专拽 讚诇注讬诇 讚讗诪专讬谞谉 诇诪注诇讛 诪讬' 诇讻"注 驻讟讜专 讜讛讻讗 拽诪讘注讬讗 诇讬讛 诇讞讬讬讘 讚讬"诇 讚诇注讬诇 讗讬讬专讬 讘讝讜专拽 诪专讛"讬 诇专讛"讬 讚专讱 专讛"专 诇诪注诇讛 诪讬' 讚讛讬讬谞讜 诪拽讜诐 驻讟讜专 讚讛"诇 注拽讬专讛 讚讛讬转讬专讗 讜讛谞讞讛 讚讛讬转讬专讗 讜诪拽讜诐 驻讟讜专 讘讗诪爪注 讚驻讟讜专 诇讻"注 诪砖讗"讻 讛讻讗 讚诪讘注讬讗 诇讬讛 诇讞讬讬讘 讘讝讜专拽 诪专讛"专 诇专讛"讬 讚专讱 诪拽讜诐 驻讟讜专 讛"诇 注拽讬专讛 讘讗讬住讜专 讜讛谞讞讛 讘讗讬住讜专 讜诇讻讱 拽砖讬讗 诇讛讜 诪诪讜爪讬讗 诪砖讜讬 诇诪注诇讛 诪讬' 讻讜' 讚诪砖诪注 谞诪讬 讘诪讜爪讬讗 诪专讛"专 诇专讛"讬 讚专讱 诪拽讜诐 驻讟讜专 讜讞讬讬讘 讛转诐 讛"谞 诇讬讞讬讬讘 讛讻讗 讘讝讜专拽 讚讗讬谉 诇讞诇拽 讘讬谉 诪讜爪讬讗 诇讝讜专拽 讘讻讛"讙 讚讗讬讻讗 注拽讬专讛 讜讛谞讞讛 讘讗讬住讜专 讜诪讬讛讜 拽"拽 讚讗"讻 诪讗讬 诪讬讬转讬 诇注讬诇 诪讛讱 讚诪讜爪讬讗 诪砖讜讬 诇诪注诇讛 讻讜' 诇讞讬讬讘 讛诪注讘讬专 诪专讛"讬 诇专讛"讬 讚专讱 专讛"专 诇诪注诇讛 诪讬' 讚讛讗 注"讻 讙讘讬 讝专讬拽讛 讗讬谞谉 讚讜诪讬谉 讛讝讜专拽 诪专讛"专 诇专讛"讬 讚专讱 诪拽讜诐 驻讟讜专 讚讛讬讬谞讜 诇诪注诇讛 诪讬' 诇讝讜专拽 诪专讛"讬 诇专讛"讬 讚专讱 专砖讜转 讛专讘讬诐 诇诪注诇讛 诪讬' 讚驻讟讜专 诇讻"注 讜讬"诇 讚讛转诐 诇讗 诪讬讬转讬 讗诇讗 诪讛讗讬 讟注诪讗 讚拽讗诪专 讚讞讬讬讘 讘诪讜爪讬讗 诪砖讜讬 诇诪注诇讛 诪讬' 砖讻谉 诪砖讗 讘谞讬 拽讛转 讛讻讬 谞诪讬 讗讬讻讗 诇讞讬讬讘 诪讛"讟 讛诪注讘讬专 诪专讛"讬 诇专讛"讬 讚专讱 专讛"专 诇诪注诇讛 诪讬' 诪砖讜诐 砖讻谉 讛讬讛 诪砖讗 讘谞讬 拽讛转 诪砖讗"讻 讘讝讜专拽 讚讻讛"讙 诪驻诇讬讙 讘诪转谞讬' 讘讬谉 讝讜专拽 诇诪讜砖讬讟 讜讚讜"拽:


讘讗"讚 讜讛讗 讚诪讬讬转讬 专讗讬讛 诪讛谞讜砖讗 讜谞讜转谉 注"讙 讻讜' 讚诪讬讬专讬 讘讻诇 注谞讬谉 讘讬谉 讘讝讜专拽 讻讜' 注讻"诇 讜拽"拽 讚讗诪讗讬 诇讗 诪讜拽讬 谞诪讬 讛讱 讘讝讜专拽 诪诪砖 注诇 讙讘讬讜 砖诇讗 讛诇讻讛 讘讗诇讻住讜谉 讻讛讱 讚讗讞讚 讛讝讜专拽 讞讬讬讘 讚驻"拽 讚诪讜拽讬 诇讛 讘讻讛"讙 讜讬"诇 讘讚讜讞拽 讚讛讱 讛讝讜专拽 讚驻"拽 诪砖诪注 诇讛讜 诇讗讜拽诪讬 讘讻讛"讙 砖诇讗 讛诇讻讛 讘讗诇讻住讜谉 讚讜诪讬讗 讚诪讜爪讬讗 讜诪讜砖讬讟 讚拽转谞讬 谞诪讬 讛转诐 讗讘诇 讘讝讜专拽 讚讛讻讗 诪砖诪注 讚讗讬讬专讬 讘讻诇 注谞讬谉 讚讜诪讬讗 讚讝讜专拽 讚专讬砖讗 讚讗讬讬专讬 讘讻诇 注谞讬谉 讜讚讜"拽:


讘讚"讛 讜讗诪讗讬 讜讛讗 讻讜' 讜讛专讬 讛讜讗 讻讻讜转诇 注讘 讻讜' 讜讗诐 讝专拽 诪讞讟 讗讜 拽讜抓 讚' 讗诪讜转 讛讬讛 驻讟讜专 讻讜' 注讻"诇 讜讛讗 讚驻住讬拽讗 诇讬讛 诇驻讟讜专 注诇 讛诪讞讟 讬讜转专 诪注诇 讛讚讘讬诇讛 讛讬讬谞讜 诪砖讜诐 讚讛讚讘讬诇讛 讻讬讜谉 砖讛讬讗 专讜讗讛 讗转 讛拽专拽注 讞砖讬讘 讻诪讜谞讞 注诇 讙讘讬 讛拽专拽注 诪砖讗"讻 讛诪讞讟 砖诪讜谞讞转 注诇 讙讘讬 讛讚讘讬诇讛 砖讗讬谉 讛诪讞讟 专讜讗讛 讛拽专拽注 讜讛专讬 讛讬讗 讻诪讜谞讞转 注诇 讛讻讜转诇 讜驻讟讜专 注诇讬讛 讜讻讛"讙 讻转讘讜 讛转讜住' 驻"拽 讚祝 讝' 讘讚"讛 讜讟讞 讘驻谞讬讛 讻讜' 注"砖 讜拽"诇:


讘讚"讛 讝专拽 讚祝 讻讜' 讜讗"转 讗驻讬诇讜 诇讬讻讗 讘拽讬注转 讻讜' 诪"砖 诪讟专住拽诇 讜注诪讜讚 讘专砖讜转 讛专讘讬诐 讻讜' 注讻"诇 诪注诪讜讚 讘专砖讜转 讛专讘讬诐 讙讘讜讛 讻讜' 谞讬讞讗 讚拽砖讬讗 诇讛讜 讚讗讬讬专讬 讚诇讬讻讗 讘拽讬注转 讙讚讬讬诐 讻讚讗诪专讬' 诇拽诪谉 讗讘诇 诪讟专住拽诇 讚拽砖讬讗 诇讛讜 讛讜讗 诪讙讜诪讙诐 讚讛讗 讜讚讗讬 讗讬转 讘讬讛 讘拽讬注转 讙讚讬讬诐 讻讚诪讜讻讞 讛住讜讙讬讗 诇拽诪谉 讜诇讗 诪讞讬讬讘 讗驻讬诇讜 注诇 讙讘讬讜 诇专讘谞谉 讚驻诇讬讙讬 注诇讬讛 讚专"讬 讘专 讬讛讜讚讛 讜爪"注 讜拽"诇:





诪讛专"诐

讘转讜住' 讚"讛 讗讗"讻 注砖讜 诇讜 诪讞讬爪讛 讜讻讜' 讗诇讗 讘讘讗专 诪讬诐 讞讬讬诐 讗讜 讘讜专 讘专讛"专 讜讻讜' 驻讬' 讘讜专 讘专讛"专 讜讛讬讗 砖诇 专讘讬诐:


讚"讛 讗讜 讚诇诪讗 讻讬讜谉 讚诪诪拽讜诐 驻讟讜专 拽讗转讬 讜讻讜' 讛诪讜爪讬讗 诪讞谞讜转 诇驻诇讟讬讗 讚专讱 住讟讬讜 讞讬讬讘 驻讬' 讜住讟讬讜 讛讜讬 诪拽讜诐 驻讟讜专:


讘讗"讚 讗讘诇 讗诐 讝专拽 诪诪砖 讻谞讙讚 讛注诪讜讚 讜讻讜' 讜讚讗讬 讞讬讬讘 驻讬' 讜诇讻讱 讙讘讬 诪讞谞讜转 诇驻诇讟讬讗 讚专讱 住讟讬讜 讞讬讬讘 讗驻讬' 讘讝讜专拽 讚讛转诐 诇讗 砖讬讬讱 砖讜诐 讗诇讻住讜谉 讜驻讬住讜拽 讻讞:


讘讗"讚 讜讚讜拽讗 讘讝讜专拽 诪讬讘注讬讗 诇讬讛 讗讘诇 讘诪讜爪讬讗 讜诪讻谞讬住 驻砖讬讟讗 讚讞讬讬讘 谞"诇 讚专"诇 讜讛"讛 讘诪讜砖讬讟 讞讬讬讘 讙"讻 讻讻诇 注谞讬谉 讚讛转诐 谞诪讬 诇讗 砖讬讬讱 驻讬住讜拽 讻讛 讗驻讬' 讘讗诇讻住讜谉 讜讛砖转讗 讬转讬讬砖讘 砖驻讬专 讛讗 讚拽讗诪专 讘转专 讛讻讬 讜讛讗 讚诪讬讬转讬 专讗讬讛 诪讛谞讜讟诇 讜讛谞讜转谉 注"讙 讞讬讬讘 诪砖讜诐 讚诪砖诪注 诇讬讛 讘讻诇 注谞讬谉 讘讬谉 讘讝讜专拽 讜讻讜' 专"诇 讜讻讬讜谉 讚讘诪讜砖讬讟 讗讬谉 讞讬诇讜拽 讗诇讗 讘讻诇 注谞讬谉 讞讬讬讘 讗驻讬' 讘讗诇讻住讜谉 讛"谞 讘讝讜讚拽 讚讛讗 诪讚诪讬 诇讛讜 诪转谞讬' 诇讞讚讚讬 讚讗诇"讻 转拽砖讛 注讚讬讬谉 诪讛 诪讬讬转讬 专讗讬讛 诪讛谞讜讟诇 讜讛谞讜转谉 讜讻讜' 讜讗注"讙 讚讗讬讬专讬 讘讬谉 讘诪讜砖讬讟 讘讬谉 讘讝讜专拽 讚诇诪讗 讗讬讬专讬 砖诇讗 讘讗诇讻住讜谉 讗诇讗 砖讝专拽 诪诪砖 讻谞讙讚 讛注诪讜讚 讗讘诇 诇驻讬 诪讛 砖讻转讘转讬 讬转讬讬砖讘 砖驻讬专 讜拽"诇:


讘讗"讚 讜讛砖转讗 诇讗 讚诪讬 诇诪讜爪讬讗 诪讞谞讜转 诇驻诇讟讬讗 讜讻讜' 讚讛转诐 诪讻讞讜 讘讗 诇专讛"专 驻讬' 讜诇讻讱 讞讬讬讘 讗驻讬' 讘讝讜专拽 讜讚讜"拽:


讚"讛 诇讗讞专讬诐 注讜砖讛 诪讞讬爪讛 讜讻讜' 讙讘讬 讞讜诇讬讜转 讛讘讜专 诇讗 砖讬讬讱 诇诪讬诪专 讛讻讬 讜讻讜' 讻讜讜谞转 讛转讜住' 讘讝讛 讻讚讬 砖诇讗 讬拽砖讛 讗诪讛 砖驻讬专砖讜 讛转讜住' 诇注讬诇 讘讚"讛 诪住讬讬注 诇讬讛 诇专' 讬讜讞谞谉 讜讻讜' 讗"谞 诪讬讬转讜专讗 讚诪转谞讬' 砖诪注讬谞谉 讚诪爪讟专驻讬诐 诇讗专讘注 讜讻讜' 讜诪讬讬专讬 讻砖讛讞讜诇讬讗 讙讘讜讛 讬' 讜讻讜' 讜诇诪讛 诇讬 讙讘讜讛 讬' 谞讜拽诪讗 讻讙讜谉 砖讗讬谉 讛讘讜专 注诪讜拽讛 讬' 讻"讗 讘爪讬专讜祝 讛讞讜诇讬讗 讜诇讻讱 讻砖谞讜讟诇 讜谞讜转谉 注"讙 讛讞讜诇讬讗 讞讬讬讘 讗注"讙 砖讗讬谉 讛讞讜诇讬讗 讙讘讜讛 讬' 讜讙诐 讗讬谞讛 专讞讘讛 讚' 诪讟注诐 讻讬讜谉 讚诇讗讞专讬诐 注讜砖讛 诪讞讬爪讛 讚讛讬讬谞讜 讛讘讜专 诇注爪诪讜 诇讗 讻诇 砖讻谉 诇讻讱 讻转讘讜 讛转讜住' 讚诇讙讘讬 讞讜诇讬讗 讚讘讜专 诇讗 砖讬讬讱 诇诪讬诪专 讛讻讬 讜讻讜':


讚"讛 讻讙讜谉 砖讝专拽 讚祝 讜讻讜' 讟"住 讜讻爪"诇 转讞诇转 讛讚讘讜专 讝讚拽 讚祝 讜讻讜' 讛谞讞转 讞驻抓 讜注砖讬讬转 诪讞讬爪讛 讜讻讜' 讜拽讗讬 讗诇讬砖谞讗 讚讘注讬 专讘讗 讝专拽 讚祝 讜谞讞 注"讙 讬转讬讚讜转 讜讻讜':


讘讗"讚 诪砖诪注 讚讜拽讗 注诇 讙讘讬讜 讗讘诇 转讞转讬讜 诇讗 讜讻讜' 驻讬' 讚讘砖诇诪讗 讗讬 讛讜讛 转讞转讬讜 讙"讻 专讛"讬 讛讜讬 讻讗诇讜 讝专拽 讛讚祝 诇转讜讱 专讛"讬 讜讛讜讬 砖讬讬讱 诇讜诪专 讛谞讞转 讞驻抓 讜注砖讬讬转 诪讞讬爪讛 讘讛讚讬 讛讚讚讬 拽讗 讗转讜 讗讘诇 讛砖转讗 讚讗驻讬' 诇讗讞专 讛谞讞转 讛讚祝 诇讗 讛讜讬 专讛"讬 转讞转讬讜 讗"讻 讛讬讗讱 讬转讬讬砖讘 讘讝专讬拽转 讛讚祝 讛讗 诇讗 讝专拽 讛讚祝 诇转讜讱 专讛"讬 讜讗诪专 专"讬 讻讙讜谉 砖讬砖 诪讞讬爪讛 讜讻讜' 驻讬' 讜诇讻讱 注"讬 讛讚祝 谞注砖讛 转讛转讬讜 专讛"讬 讜拽"诇:





专砖"砖

转讜住' 讚"讛 讗"讚. 讜讬专讚 讛讗讘谉 讘讗诇讻住讜谉 讻讜' 讗诇讗 讻讞 讻讞讜 讛讜讗 讻讜'. 诇讻讗讜专讛 拽砖讛 讚讛专讬 讘住谞讛讚专讬谉 (住"讚 注"讝) 讗讬转讗 讘讛专讙 谞驻砖 讻讛"讙 讞讬讬讘 诪砖讜诐 讚讻讞讜 讛讜讗. 讜注' 讘专讗"砖 讘讘"拽 驻"讘 (住讬' 讘') 讜讘注讬专讜讘讬谉 (诇讛) 讘专砖"讬 讚"讛 诪讞诪转 专注讚讛. 讗讘诇 诇拽"诪 讚谞讛讬 讚讻讻讞讜 讚诪讬 诪"诪 讛专讬 讻讞讜 讝讛 诪诪拽讜诐 驻讟讜专 拽讗转讬讗:



转讚"讛 讜讗诪讗讬. 注讬' 诪砖"讻 (诇注讬诇 讞 讘'):



讘讗"讚 讚讗讟讜 讗诐 讻讜' 讜讻"讚 讗专讜讱 讻诇 砖讛讜讗 讻讜'. 谞"诇 讚转讬讘讜转 讻"砖 谞诪砖讱 诇诪注诇讛 讜专"诇 讗专讜讱 讻诪讛 砖讛讜讗:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讘注讗 诪讬谞讬讛 专讘 诪专讚讻讬 讻讜' 讜讝专拽 讜谞讞 注诇 讙讘讬讜. 注' 住讜讻讛 讚 注"讘 转讚"讛 驻讞讜转 诪讙':


砖诐 讜讗转"诇 讻讬讜谉 讚诇讗 讛讜讬 诪讞讬爪讛. 注' 诇注讬诇 讞 注"讗 转讚"讛 专讞讘讛 砖砖讛:


专砖"讬 讚"讛 诪讜拽祝 诇讻专诪诇讬' 讜讻讜' 讗诇讗 讘讬转 住讗转讬诐. 注讬讬谉 诇注讬诇 讝 注"讗 讜爪"注:





讞讬讚讜砖讬 专讘讬 注拽讬讘讗 讗讬讙专

专砖"讬 讚"讛 诪讜拽祝 诇讻专诪诇讬转, 讗讜 诇讗 讛拽讬驻讜 讗诇讗 讘讬转 住讗转讬诐.
转诪讬讛谞讬 讛讗 讙诐 讘讬讜转专 诪讘讬转 住讗转讬诐 讛讜讬 诪讚讗讜专讬讬转讗 专砖讜转 讛讬讞讬讚 讻讚诇注讬诇 (讚祝 讝' 注"讗) 讜爪注"讙:





讞讬讚讜砖讬 讞转"住

讘注讗 诪讬谞讬' 专讘 诪专讚讻讬 诪专讘讗. 注诪"砖 转讜住' 讚诪讬讬专讬 讚驻住拽 讻讞讜 注讬讬谉 诇拽诪谉 拽' 注"讗 住讜祝 讚"讛 讗讞讝转讜 讜讻讜' 讜讗"讻 专讘讗 诇讟注诪讬' 讚诇讗 住"诇 讻专' 讞诇拽讬' 讘专 讟讜讘讬' 注讬讬谉 讜拽"诇. 讜注讬讬谉 讙讬讟讬谉 注"讟 注"讗 讗讘诇 谞诪讞拽 讚专讱 注诇讬' 诇讗 讜诪讛 砖驻讬' 讛"讛 驻"讛 诪讙讬专讜砖讬谉 讛诇讻讛 讙' 讻讬讜谉 砖讛讘注诇 讛讬' 爪专讬讱 诇讛讜诇讬讱 讛讙讟 砖诇讗 讻讚专讱 转谞讜注转讜 讛讟讘注讬' 讜驻住拽 讻讞讜 注"砖:


讜诪讜拽祝 诇讻专诪诇讬转. 驻讬专砖"讬 砖讛讜拽祝 诇讚讬专讛 诪讘讜讗专 诪讚讘专讬讜 讚诇讗 讛讜讛 专讛"讬 讚讗讜专讬讬转讗 讗讗"讻 讬砖 砖诐 讘讬转 讚讬专讛 讜讻谉 讬砖 诇讛讘讬谉 诪讚讘专讬讜 诇注讬诇 讝' 注"讗 讚"讛 讻讙讜谉 讚讗讬转 诇讛 诪讞讬爪讜转 讜讻讜' 砖讗讬谉 讘讬转讜 住诪讜讱 诇讛 拽讜讚诐 讛讛讬拽祝 诪砖诪注 讗讞专 讛讛讬拽祝 诪讬讛转 讬砖 诇讜 讚讬专讛 砖诐 讚讗诇"讛 诇讗 讛讜讛 专讛"讬 讻诇诇. 讜讻谉 诇注讬诇 驻' 注"讗 讚"讛 讜讛讜讗 砖讬砖 讞讬讜讘 讞讟讗转 讘讬谞讬讛诐 讜讻讜' 讗讜 拽专驻讜祝 讜讻讜' 诪讘讜讗专 讚拽专驻讜祝 诇讗 讛讜讛 专讛"讬 讻讬讜谉 砖讗讬谉 砖诐 讘讬转 讚讬专讛 讜讻"讻 讘注讬专讜讘讬谉 讻"讚 注"讗 讚"讛 拽专驻祝 讜讻讜' 讜讗讞"讻 讘谞讛 讜讻讜' 注讬讬"砖 讜注讬讬谉 专诪讘"诐 驻讟"讝 讛诇讻讛 讗' 讜讛"讛 砖诐:





驻谞讬 讬讛讜砖注

讘讙诪专讗 讘注讬 诪讬谞讬讛 专讘 诪专讚讻讬 诪专讘讗 注诪讜讚 讘专砖讜转 讛专讘讬诐 讜讻讜' 讗讜 讚讬诇诪讗 讻讬讜谉 讚诪诪拽讜诐 驻讟讜专 拽讗转讬讗 诇讗 讗诪专 诇讬讛 诪转谞讬转讬谉 讛讬讗 讜讻讜'. 诇讻讗讜专讛 讬砖 诇转诪讜讛 讚讗讻转讬 诪注讬拽专讗 诪讗讬 拽诪讬讘注讬讗 诇讬讛 讛讗 讜讚讗讬 诪转谞讬转讬谉 讛讬讗 讚拽转谞讬 住诇注 讙讘讜讛 注砖专讛 讜专讞讘 讚' 讛谞讜转谉 注诇 讙讘讜 讞讬讬讘 诪讛 诇讬 住诇注 诪讛 诇讬 注诪讜讚 讜讬讜转专 讬砖 诇转诪讜讛 讗讛讗 讚拽讗诪专 诇讛讜 专讘 诪专讚讻讬 讻讜诇讻讜 讘专讜拽讗 讚讛讚讚讬 转驻讬转讜 讚诪砖诪注 讚讛讱 驻砖讬讟讜转 诪讬诇转讗 讚讞讬拽讗 讛讬讗 讜讗诪讗讬 讛讗 讜讚讗讬 诪转谞讬转讬谉 讛讬讗 讜讗讬 诪砖讜诐 讚讗讬讻讗 诇讗讜拽诪讬 讘诪讞讟 讗讚专讘讛 讝讛 讬讜转专 讚讜讞拽 讚讗讟讜 讗讬讻驻诇 转谞讗 讜讗转讬 诇讗砖诪注讬谞谉 诪讞讟 讚讜拽讗 讻诇 讻讬 讛讗讬 诇讗 讛讜"诇 诇住转讜诐 讗诇讗 诇驻专砖. 讜注讜讚 拽砖讛 讛讗 讚讗"诇 讜讗转 诇讗 转住讘专讗 讜讛转谞谉 讛谞讜讟诇 诪讛谉 讜讻讜' 讜讛讱 诇讬砖谞讗 诪砖诪注 讚诪注讬拽专讗 诇讗讜 诪讛讱 诪转谞讬转讬谉 讘注讬 诇诪讬驻砖讟:


诇讻讱 讛讬讛 谞"诇 诇驻专砖 讚讜讚讗讬 注讬拽专 讗讬讘注讬讗 讚专讘 诪专讚讻讬 讛讬讬谞讜 讘讝讜专拽 讚讜拽讗 讻诪"砖 讛转讜住驻讜转 讗诇讗 讚诇讗讜 诪讟注诪讬讬讛讜 砖驻讬专讜砖诐 讚讞讜拽 讗诇讗 讻驻讬专讜砖 诪讛专砖"讗 讝"诇 讚讜讚讗讬 讬砖 诇讞诇拽 讘讬谉 讝讜专拽 诇诪讜爪讬讗 讜诪讻谞讬住 注"砖 讘讗专讬讻讜转 讗诇讗 砖谞专讗讛 诇讬 诇讛讜住讬祝 注诇 讚讘专讬 诪讛专砖"讗 讚注讬拽专 讗讬讘注讬讗 讚专' 诪专讚讻讬 讛讬讬谞讜 讗诐 谞讗诪专 讚讻讬 讛讬讻讬 讚驻讟专讬谞谉 讘诪转谞讬转讬谉 讚专讬砖 驻讬专拽讬谉 讛讝讜专拽 诪专讛"讬 诇专讛"讬 讚专讱 专讛"专 诇诪注诇讛 诪注砖专讛 讚讗诪专讬谞谉 诇注讬诇 诇讻"注 驻讟讜专 诪砖讜诐 讚诇讗 讬诇驻讬谞谉 讝讜专拽 诪诪讜砖讬讟 讗"讻 讛"谞 讬砖 诇驻讟讜专 讘讻讛"讙 讗祝 讘专讛"专 诇专讛"讬 讚专讱 诇诪注诇讛 诪讬讜"讚 讗讜 讚诇诪讗 砖讗谞讬 讛讻讗 讚讻讬讜谉 讚注拽讬专讛 讘讗讬住讜专 讜讛谞讞讛 讘讗讬住讜专 讗"讻 诇讗 讚诪讬 诇讛讱 讚诪转谞讬' 讚注拽讬专讛 讜讛谞讞讛 讘讛讬转专 讜讻诪"砖 讙"讻 诪讛专砖"讗 讝"诇 讜讘讛讗 诪讛讚专讬 诇讬讛 讻诇 讛谞讱 讗诪讜专讗讬 讚诪转谞讬' 讛讬讗 讜讛讬讬谞讜 诪转谞讬转讬谉 讚专讬砖 驻讬专拽讬谉 讚诪讚讗讬爪讟专讬讱 诇讗砖诪注讬谞谉 讚讝讜专拽 诪专讛"讬 诇专讛"讬 讚专讱 专讛"专 诇诪注诇讛 诪讬讜"讚 驻讟讜专 讗诇诪讗 讚诪专讛"专 诇专讛"专 讞讬讬讘 讗驻讬诇讜 讘讻讛"讙 讜讗诪专 诇讛讜 专讘 诪专讚讻讬 讻讜诇讻讜 讘专讜拽讗 讚讛讚讚讬 转驻讬转讜 讜讛讬讬谞讜 诪砖讜诐 讚讗讬讻讗 诇讗讜拽诪讬 诪转谞讬' 讚专讬砖 驻讬专拽讬谉 讚讗转讬 诇讗砖诪注讬谞谉 讚讗驻讬诇讜 诇诪讟讛 诪讬讜"讚 驻讟专讜 专讘谞谉 讜讛讬讬谞讜 讻诪"砖 讛转讜住' 诇注讬诇 讘专讬砖 驻讬专拽讬谉 讘砖诐 讛讬专讜砖诇诪讬 讚讗讬讻讗 讚转谞讬 讻讬爪讚 讜讗讬讻讗 讚诇讗 转谞讬 讻讬爪讚 讜诪砖"讛 讗"诇 专讘 讬讜住祝 讜讗转 诇讗 转住讘专讗 讜讛转谞谉 讛谞讜讟诇 诪讛谉 讜谞讜转谉 注诇 讙讘讬讜 讜讻讜' 讜讗"讻 谞讛讬 讚诇讗 讗讬驻砖讬讟讗 诇讱 诪诪转谞讬转讬谉 讚专讬砖 驻讬专拽讬谉 讗讻转讬 转讬驻砖讜讟 诪讛讱 诪转谞讬转讬谉 讚讞讜诇讬转 讛讘讜专 讜讛住诇注 讚诪砖诪注 谞诪讬 讚讗驻讬诇讜 讘讝讜专拽 讗讬讬专讬 讚讗诪转谞讬转讬谉 讚诇注讬诇 拽讗讬 讜注讜讚 讚谞讛讬 讚诇注谞讬谉 住诇注 谞讬讞讗 诇讱 诇讗讜拽诪讬 讘诪讜爪讬讗 讜诪讻谞讬住 讜诇讗 讘讝讜专拽 讻讚诪砖诪注 驻砖讟讗 讚诇讬砖谞讗 讚谞讜转谉 注诇 讙讘讬讜 讗驻"讛 讛讱 讚讞讜诇讬转 讛讘讜专 注"讻 讘讝讜专拽 讗讬讬专讬 讚讛讗 讗诪专讬谞谉 诇注讬诇 讚诪转谞讬转讬谉 讗转讬 诇讗砖诪注讬谞谉 讚讞讜诇讬转 讛讘讜专 讜讛住诇注 诪爪讟专驻讬谉 诇讚' 注诇 讚' 讗诇诪讗 讚讘讞讜诇讬讗 诇讞讜讚 诇讬讻讗 讚' 讗诇讗 讻住转诐 讞讜诇讬讗 砖讛讬讗 讚讘专 诪讜注讟 讜讗"讻 讗驻讬诇讜 讗转"诇 讚诇讗 讘注讬谞谉 讛谞讞讛 注"讙 讚' 注诇 讚' 诪砖讜诐 讚讗讬 讘注讬 诪谞讞 注诇 讛诪讟讛 讜诪砖转诪砖 (讗注"讙 讚诇讚讬讚讬 诪住驻拽讗 诇讬 讟讜讘讗) 诪"诪 讗讬谉 讚专讱 诇讛谞讬讞 讞驻爪讬诐 注"讙 讞讜诇讬讗 讻讬 讛讗讬 砖诇讗 讬驻讜诇 讛讘讜专 讗注"讻 讚讘讝讜专拽 讗讬讬专讬 讜讻讙讜谉 砖讛讬讛 专讜爪讛 讘砖注转 讝专讬拽讛 砖转谞讜讞 讘讘讜专 讜谞讞讛 诇讛 注诇 讛讞讜诇讬讗 讜拽诪"诇 讚讗驻讬诇讜 讛讻讬 讞讬讬讘 讚讛讜讬 专讛"讬 讙诪讜专 讚讘讜专 讜讞讜诇讬讗 讞讚讗 诪讬诇转讗 讛讬讗 讜讛讜讬 谞诪讬 讻讚' 注诇 讚' 讜讗"讻 讚讘讝讜专拽 讗讬讬专讬 讗讬讻讗 诇诪讬驻砖讟 砖驻讬专 讜讘讛讗 讚讞讛 讜讗诪专 讚诇诪讗 讘诪讞讟 讜诇讗讜 讚讻讜诇讛 诪转谞讬转讬谉 讗讬讬专讬 讘诪讜爪讬讗 讜诪讻谞讬住 讻讚诪砖诪注 驻砖讟讗 讚诇讬砖谞讗 讚讛谞讜转谉 注诇 讙讘讬讜 讗诇讗 讚讗驻"讛 讛讗 讚拽转谞讬 诇讛 讘驻专拽 讛讝讜专拽 讜拽转谞讬 谞诪讬 讞讜诇讬讗 讚讗讬讬专讬 讘讝讜专拽 讛讬讬谞讜 诪砖讜诐 讚砖驻讬专 诪砖讻讞转 诇讛 讗驻讬诇讜 讘讝讜专拽 讻讙讜谉 讘诪讞讟 讗讬 谞诪讬 讚专诪讬讗 讘讞专讬爪讗 讻谞"诇 谞讻讜谉 讘注讝讛"讬 诇讬讬砖讘 讛住讜讙讬讗 诇谞讻讜谉 讗祝 砖讛转讜住' 讻转讘讜 讘注"讗 讜注诪"砖 讛专砖讘"讗 讝"诇 讘讞讬讚讜砖讬讜 讘砖诐 讛专诪讘"谉 讝"诇 讜讚讜"拽 :





爪诇"讞

讙诪' 讘注讬 专' 讬讜讞谞谉 讻讜转诇 讘专讛"专 讜诪讜拽祝 诇讻专诪诇讬转 讜讻讜' 讛谞讛 诇驻诪"砖 讛转讜住' 诇注讬诇 讚诪砖谞转讬谞讜 讻砖讗讬谉 讛讞讜诇讬讗 专讞讘讛 讚' 讜讗注驻"讻 讛谞讜转谉 注"讙 讞讬讬讘 诪砖讜诐 讚诪谞讞 诪诇讬' 诪讬讚讬. 讜讛讬讬谞讜 讘注讬讗 讚专' 讬讜讞谞谉 讗"讻 拽砖讛 讚诪讗讬 转讬讘注讬 诇讬' 诪转谞讬' 讛讬讗. 讜谞专讗讛 注驻"讬 诪"砖 讛转讜住' 讘专讬砖 驻"讘 讚讙讬讟讬谉 [讚祝 讟"讝:] 讚讘讞爪专 讛专讞讘 讛专讘讛 诇讗 砖讬讬讱 诪谞讞 注诇讬讬讛讜 诪讬讚讬 讜讗"讻 专' 讬讜讞谞谉 诪讬讬专讬 讘专讞讘 讛专讘讛 讜讛讟注诐 诪砖讜诐 讚诪谞讞 诪讬讚讬 讗诇讗 讚诇驻讬 讝讛 诪讜讻讞 讚讗祝 讚讛讬讻讗 讚诇讗 砖讬讬讱 诪谞讞 诪讬讚讬 讗注驻"讻 讞讬讬讘 诪砖讜诐 拽"讜 诇讗讞专讬诐 注讜砖讛 诪讞讬爪讛. 讗"讻 诪谞"诇 诇讛讙诪' 讘注讬专讜讘讬谉 (讚祝. 注"讞) 诇讛讜讻讬讞 讛住讘专讗 讚诪谞讞 诪讬讚讬 诪讛讗 讚讘讜专 讜讞讜诇讬讗 诪爪讟专驻讬谉 诇注谞讬谉 讗专讘注 注讬讬谉 砖诐 讘专砖"讬 讜讘转讜住' 讜讚诇诪讗 讻讗谉 讛讟注诐 诪砖讜诐 拽"讜 诇讗讞专讬诐 注讜砖讛 讜讻讜' 讜讛讬讻讗 讚讗讬讻讗 拽"讜 诪讬讞砖讘 专讛"讬 讗驻讬' 讛讬讻讗 讚诇讗 砖讬讬讱 诪谞讞 注诇讬讬讛讜 诪讬讚讬: 讜讗诪谞诐 诇转专抓 讝讛 讗诪专转讬 注"驻 诪"砖 讛转讜住' 砖诐 讘注讬专讜讘讬谉 讚诪砖谞转讬谞讜 诪讬讬专讬 砖讗讬谉 讛讘讜专 专讞讘 讚'. 讜讗诐 讻谉 讙诐 讛讘讜专 讗讬谞讜 谞注砖讛 专讛"讬 讜诇诪讛 转讞砖讘 讛讞讜诇讬讗 专讛"讬 讜讛专讬 诇讬讻讗 拽"讜 讗注"讻 诪砖讜诐 讚诪谞讞 诪讬讚讬: 讗讘诇 诇驻讬 诪"砖 讘诪砖谞转讬谞讜 讚诪转谞讬' 诪讬讬专讬 砖讛讘讜专 讘注爪诪讜 专讞讘 讚'. 讜讙诐 讘诪砖谞转讬谞讜 讗讬讻讗 拽"讜. 讗"讻 拽砖讛 诪讗讬 诪住驻拽讗 诇讬讛 诇专' 讬讜讞谞谉. 讜讗讬 诪砖讜诐 讚诪讬讬专讬 讘专讞讘 讛专讘讛 讗"讻 诪讜讻讞 讚讛讬讻讗 讚讗讬讻讗 拽"讜 诇讗 讘注讬谞谉 住讘专讛 讚诪谞讞 诪讬讚讬 讜讻讬讜谉 讚讙诐 讘诪砖谞转讬谞讜 讗讬讻讗 拽"讜 讗"讻 诪谞"诇 诇讛讙诪' 砖诐 讘注讬专讜讘讬谉 诇讛讜讻讬讞 住讘专讗 讝讜 讚讗讬 讘注讬 诪谞讞 注诇讬' 诪讬讚讬. 讜讚诇诪讗 讛讟注诐 讛讜讗 诪砖讜诐 拽"讜 讜谞专讗讛 讚诇注讜诇诐 讙诐 专' 讬讜讞谞谉 诪讬讬专讬 讘讞讝讬 诇诪讬谞讞 注诇讬' 诪讬讚讬 讜讛讗 讚诪住驻拽讗 诇讬讛 讜诇讗 驻砖讬讟讗 诇讬讛 诪诪砖谞转讬谞讜 诪砖讜诐 讚诪砖谞转讬谞讜 诪讬讬专讬 砖讛讘讜专 注讜诪讚 讘专讛"专 讜讘讝讛 驻砖讬讟讗 诇讬' 讚讗诇讬诐 讛拽"讜 讗讘诇 诪住驻拽讗 诇讬' 讘讻专诪诇讬转 讜讻诪"砖 讛转讜住' 讘讚"讛 讜诪讜拽祝 诇讻专诪诇讬转. 讗诇讗 讚拽砖讬讗 讛专讬 讛讘讜专 讗驻讬' 讗讬谞讜 注诪讜拽 讬' 诪"诪 砖讜讘 讗讬谞讜 专讛"专 讜注讻"驻 讻专诪诇讬转 讛讜讗 讜讗注驻"讻 讗诪专讬谞谉 拽"讜 讜诪讛 诪住驻拽讗 诇讬' 诇专' 讬讜讞谞谉. 讜讗讬谉 诇讜诪专 讚诪讬讬专讬 砖讗讬谉 讛讘讜专 注诪讜拽 砖诇砖讛 讜讗讝 讛讜讗 专讛"专. 讚讛专讬 讬砖 诇讚拽讚拽 注驻"讬 住讘专转 讛转讜住' [诇注讬诇[ 讚诪讬讬专讬 砖讛讞讜诇讬讗 讘注爪诪讛 讙讘讜讛 讬讜"讚. 讜诇注谞讬谉 谞讜讟诇 讜诇讛砖转诪砖 讙讘讛 诪讬讬专讬 讜诇爪讬专讜祝 讗专讘注讛 拽砖讛 讘讜专 诇诪讛 讛讜讝讻专 讜诪讛 诇讬 讞讜诇讬讬转 讛讘讜专 讜诪讛 诇讬 诪讞讬爪转 讛讞爪专 讜谞讬诪讗 诪砖谞转讬谞讜 诪讞讬爪讜转 讛讞爪专 讜讛住诇注 砖讛谉 讙讘讜讛讬谉 讜讻讜'. 讘砖诇诪讗 讗讬 诪讬讬专讬 诇爪讬专讜祝 注砖专讛 讜拽诪"诇 讚注讜诪拽 讛讘讜专 注诐 讙讜讘讛 讛讞讜诇讬讗 诪爪讟专祝 砖驻讬专 谞拽讟 讘讜专 讗讘诇 讗讬 诪讬讬专讬 讘讙讘讜讛 注砖专讛 讜诇注谞讬谉 讛专讜讞讘 谞讬转谞讬 诪讞讬爪转 讛讞爪专 讜讙"讻 讛讜讛 拽砖讛 诇诪讛 谞拽讟 诪讞讬爪讜转 诇讬转谞讬 讛讞爪专 讜讛住诇注 讗诇讗 讜讚讗讬 讚拽诪"诇 讚讞诇诇 讛讞爪专 讜注讜讘讬 讛诪讞讬爪讜转 诪爪讟专驻讬谉:


讜讗诪谞诐 诇转专抓 讝讛 讛讜讗 诪砖讜诐 讚讞爪专 讻讗砖专 讬住讜诇拽讜 讛诪讞讬爪讜转 讛讜讗 专讛"专 讜讗"讻 讛诪讞讬爪讜转 讙讜专诪讜转 诇专"讛 诇讛讬讜转 专讛"讬 讜讘讝讛 讗诪专讬谞谉 讜讚讗讬 拽"讜. 讗讘诇 讘讘讜专 砖讛讜讗 讻专诪诇讬转 讛讜讛 讗诪专讬谞谉 讚诇讗 讗诪专讬谞谉 拽"讜 拽诪"诇 讚讙诐 讘讘讜专 诪爪讟专祝 讚讙诐 讘讻专诪诇讬转 讗诪专讬' 拽"讜 讜讗"讻 诪讗讬 诪住驻拽讗 诇讬' 诇专' 讬讜讞谞谉 讜讗诪谞诐 讬砖 诇讜诪专. 讚讻砖诐 砖讻转讘讜 讛转讜住' 讚讬砖 诇讞诇拽 讘讬谉 诪讜拽祝 诇专"讛 讜讘讬谉 诪讜拽祝 诇讻专诪诇讬转 讗祝 讚讙诐 诇讻专诪诇讬转 注砖讗讜 专讛"讬 讜讗驻讬诇讜 讛讻讬 讘专"讛 讬砖 住讘专讛 讬讜转专 诇讞讝拽 讛拽"讜 讛讻讬 谞诪讬 讬砖 住讘专讗 诇讜诪专 讚讘诪讜拽祝 诇讻专诪诇讬转 讜注砖讗讜 专讛"讬 讙诪讜专 讗祝 诇讟诇讟讜诇 讬讜转专 讞讝拽 讛拽"讜. 诪砖讗"讻 讘注砖讗讜 专讛"讬 诇讝专讜拽 砖讛讝讜专拽 诇转讜讻讜 讞讬讬讘 讗讘诇 诇讟诇讟讜诇 诇讗 注砖讗讜 专讛"讬 讘讝讛 讗讬谉 住讘专转 讛拽"讜 讗诇讬诐 讻诇 讻讱 讜讗"讻 讬"诇 讚专' 讬讜讞谞谉 诪讬讬专讬 砖诪讜拽祝 诇讻专诪诇讬转 讬讜转专 诪讘讬转 住讗转讬诐 讜诇讗 讛讜拽祝 诇讚讬专讛 砖讘讝讛 讗住讜专 诇讟诇讟诇 专拽 讘讗专讘注 讗诪讜转 讜诇讻讱 诪住驻拽讗 诇讬'. 讗讘诇 诪砖谞转讬谞讜 讗祝 砖讛讘讜专 讛讜讗 讻专诪诇讬转 诪"诪 注转讛 注"讬 讛讞讜诇讬讗 谞注砖讛 专讛"讬 讙诪讜专 讗祝 诇讟诇讟诇 讜诇讻讱 讜讚讗讬 讗诪专讬谞谉 拽"讜 讜诇注讜诇诐 讚讙诐 专' 讬讜讞谞谉 诪讬讬专讬 讘讞讝讬 诇诪讬谞讞. 讜讗祝 讚诪讬讬专讬 讘讬转专 注诇 讘讬转 住讗转讬诐 讬砖 诇讜诪专 讚诪讬讬专讬 讘讗专讜讱 讜拽爪专 讚讞讝讬 诇诪讬谞讞 讘专讞讘讜 诪讻讜转诇 讝讛 诇讻讜转诇 砖讻谞讙讚讜.


讜专砖"讬 讚驻讬' 讘讘注讬讗 讚专' 讬讜讞谞谉 讘诪讜拽祝 诇讚讬专讛 讗讜 讘讘讬转 住讗转讬诐 诪砖讜诐 讚专砖"讬 诇砖讬讟转讜 讚诪砖谞转讬谞讜 诪讬讬专讬 诇爪讬专讜祝 讙讜讘讛 注砖专 讜诇注谞讬谉 转讜讻讜: 讜讗诪谞诐 讛讛讻专讞 砖讛讻专讬讞讜 诇专砖"讬 诇驻专砖 讻谉. 讚诇讻讗讜专讛 讗祝 砖讛讬讛 讬讜转专 诪讘讬转 住讗转讬诐 讜讗讬谞讜 诪讜拽祝 诇讚讬专讛 诪"诪 专讛"讬 讛讜讗 诪谉 讛转讜专讛 讜讛讝讜专拽 诇转讜讻讜 讞讬讬讘 讻诪讘讜讗专 诇注讬诇 (讚祝 讝'). 讜讗"讻 注砖讗讜 专讛"讬 讜诪讛 讘讻讱 砖讗住讜专 诇讟诇讟诇 讝讛 诪讚专讘谞谉. 讜讗诐 诪谉 讛转讜专讛 谞注砖讛 专讛"讬 讜诪转讜讱 讻讱 讙诐 讛讻讜转诇 诇诪注诇讛 讛讜讗 专讛"讬 讜讛讝讜专拽 诪专"讛 注诇讬讜 讞讬讬讘 讜讻讬 讘砖讘讬诇 砖讗住专讜 专讘谞谉 诇讟诇讟诇 讘讜 讬驻拽讬注讜 讚讬谉 转讜专讛 讝讛 诇讻讗讜专讛 转诪讜讛 讜讗诪谞诐 专砖"讬 专讗讛 讝讛 讘讻讜讜谞转 诇砖讜谉 专' 讬讜讞谞谉 砖讗诪专 讻讜转诇 讜讻讜' 诪讜拽祝 诇讻专诪诇讬转 讜注砖讗讜 专讛"讬. 讜拽砖讛 讻讬讜谉 砖讗诪专 诪讜拽祝 诇讻专诪诇讬转 驻砖讬讟讗 砖注"讬 讛讛讬拽祝 谞注砖讛 专讛"讬 讜诇诪讛 诇讜 诇住讬讬诐 讜注砖讗讜 专讛"讬 讗诇讗 讜讚讗讬 砖讛讻讜讜谞讛 砖注砖讗讜 专讛"讬 讙诪讜专 讗祝 诇讟诇讟诇:


专砖"讬 讚"讛 讚讗讬转 诇讛 诇住诇注 诪讜专砖讛 谞诪讜讱 诪讬' 讜讻讜' 讛谞讛 讞讜诇讬讗 拽讚讬诐 讘诪砖谞讛 讜诇诪讛 讛砖诪讬讟 专砖"讬 讞讜诇讬讗 讜讗讞讝 住诇注 讜讗诪谞诐 专砖"讬 驻讬专砖 讘讚"讛 诪爪讟专驻讬谉 砖讗诐 讛讜爪讬讗 诪转讜讱 讗讜讙谉 讞讜诇讬讗 讜讗诐 讻谉 诇专砖"讬 注"讙 诇讗讜 讚讜拽讗 **[诪诇讬拽讜讟讬讜 诪爪讗转讬] 讜讘注讬专讜讘讬谉 [讚祝 注"讞] 诪驻讬' 专砖"讬 诪砖诪注讜转 讙"讻 讚讙诐 诪砖谞转讬谞讜 注讬拽专 讛讚讬谉 讚诪爪讟专祝 诇注砖专讛 讗诇讗 讚讙诐 专讞讘讛 讚' 讬诇驻讬谞谉 讙"讻. 讜诇驻"讝 注"讻 诇专砖"讬 讗讞转 诪砖转讬 讗诇讛 讗讜 讚注诇 讙讘谉 诇专砖"讬 诇讗讜 讚讜拽讗 讗诇讗 诇转讜讱 讗讜讙谞讬 讛讘讜专 讗讜 讚专砖"讬 诇讗 住讘专 讻住讘专转 讛转讜住' 讘住讜讚"讛 诪住讬讬注 讗诇讗 住讘专 讚讙诐 注"讙 讛讞讜诇讬讗 讞讬讬讘. 讜讗诐 讻谉 诪注讬拽专讗 诇讬讻讗 讛讜讻讞讛 诪讞讜诇讬讗 讚讛专讬 讗讻转讬 讗祝 诇诪注诇讛 诪讞讜诇讬讗 讗讜讬专 专讛"专 讛讜讗:** 讜讗诐 讻谉 诇专砖"讬 诪讬讬专讬 砖讛讞讜诇讬讗 诇讘讚 讗讬谞讛 讙讘讜讛 讬讜"讚 讗诇讗 讘爪讬专讜祝 讛讘讜专. 讜讗诐 讻谉 诇诪注诇讛 诪讛讞讜诇讬讗 讗讻转讬 诇讗讜 诪拽讜诐 驻讟讜专 砖讛专讬 讗讬谞讜 诇诪注诇讛 诪注砖专讛 讘专讛"专 讜注讬拽专 讛拽讜砖讬讗 诪住诇注. 讜诇讻讱 拽讗讬 砖谞讜讬讬讗 讚诪讜专砖讛 注诇 住诇注: 讜讘诪讛 砖讻转讘转讬 讚诇专砖"讬 注诇 讙讘谉 诇讗讜 讚讜拽讗 讚讘讞讜诇讬讗 讗讬谞讛 讙讘讜讛 讬讜"讚 讗讬讬专讬. 讜诇砖讬讟转 讛转讜住' 讻讘专 讻转讘转讬 诇注讬诇 讚诇讛讻讬 谞拽讟 讞讜诇讬讗 讜诇讗 谞拽讟 讘讜专 讚拽诪"诇 讚讗祝 砖讛注讘讬专讜 讚专讱 注诇讬讜 诇诪注诇讛 诪注砖专讛 诪"诪 讞讬讬讘 讜诇讗驻讜拽讬 诪住驻讬拽讜 砖诇 专讘 诪专讚讻讬 讗驻砖专 诇讜诪专 讙"讻 讚讘讛讗 驻诇讬讙讬 专讘 诪专讚讻讬 注诐 专讘讛 讜专讘 讬讜住祝 讜讗讘讬讬 讚专讘 诪专讚讻讬 诪讜拽讬 讘讗讬转 诇讬' 诪讜专砖讛 讗讬 谞诪讬 讘讞专讬爪讗 讜专讘 讬讜住祝 讜专讘讛 讜讗讘讬讬 驻砖讟讜 诇讬' 诪诪砖谞转谞讜 讜诇讗 谞讬讞讗 诇讛讜 诇讗讜拽诪讬 讘诪讜专砖讗 讜讻讜' 讚讗讬谞讛讜 住讘专讬 讻住讘专转 讛转讜住' 砖讞诇诇 讛讘讜专 讗讬谞讜 专讛"讬 讻讬讜谉 砖讗讬谞讜 专讞讘 讗专讘注 讜讗讬谉 注讜讘讬 讛诪讞讬爪讛 诪爪讟专祝 诇讛讞诇诇 专拽 讛诪讞讬爪讛 诇诪注诇讛 诪讞砖讘 专讛"讬 诪砖讜诐 讚讗讬 讘注讬 诪谞讞 注诇讬' 诪讬讚讬. 讜讗诐 讻谉 住诇注 诪讜转专 讜爪专讬讱 诇讜诪专 讚谞拽讟 诇讬' 专拽 诪砖讜诐 讞讬讚讜砖 讚讬谉 讝讛 讚讛注讘讬专讜 讚专讱 诇诪注诇讛 诪注砖专讛 讞讬讬讘 讜讗诐 讻谉 注诇 讻专讞讬谉 诇讗讜 讘诪讜专砖讛 诪讬讬专讬 讜专' 诪专讚讻讬 住"诇 讻驻讬 专砖"讬 讚讞诇诇 讛讘讜专 专讛"讬 讜诪讬讬专讬 讘谞讜讟诇 诪讞诇诇讜 讜讘讜专 转谞讬 诇注讜诪拽讜 讜住诇注 诇讙讜讘讛讜 讜诇注讜诇诐 讚诪讬讬专讬 讘诪讜专砖讛 讗讜 讘讞专讬爪讗:

